title: Thismiaceae

text: Heimossa on viisi sukua ja 55 lajia, joista enin osa on suvussa "Thismia" (45 lajia). Lähin sukulaisheimo on Taccaceae (viiksikit).


title: Thismiaceae

text: Suvut:


title: Thismiaceae

text: "Afrothismia"-suvun systemaattinen asema on epävarma. Siihen kuuluu 16 länsi- ja itäafrikkalaista lajia, joiden juurakossa on pieniä itusilmuja (bulbilleja), kukinto on viuhkomainen, kukat usein vastakohtaisia, kehäkiehkurat erilaistumattomia, kehäputki tavallisesti kuroutunut kahteen osaan, lokerositeet laajentuneet ja yhtyneet luotiin ja hedelmä kansiluomainen.


title: Lenísio

text: Lenísio Teixeira Júnior (eli Lenísio; s. 23. lokakuuta 1976 Cuiabá) on brasilialainen uransa jo päättänyt futsalpelaaja. Hän edusti Brasilian futsalmaajoukkuetta vuodet 1999-2008 ja voitti yhden MM-kullan vuonna 2008 ja yhden MM-hopean vuonna 2000.


title: Lenísio

text: Vuoden 2008 MM-kisoissa Lenísio palkittiin Bronze Shoella eli kisojen kolmanneksi parhaan maalintekijän palkinnolla. Pelipaikaltaan Lenísio oli pivot. Seuratasolla Lenísio pelasi vuodet 2001-2007 Espanjassa. ElPozo Murciassa pelatessaan Lenísio voitti kahdesti Primera División de Futsalin maalikuninkuuden. Vuonna 2007 Lenísio voitti Brasilian maajoukkueen kanssa kultaa Pan-Amerikan kisoista Rio de Janeirosta.


title: Lenísio

text: Lenísio lopetti uransa vuonna 2012 kotimaansa Poker/PEC:issä. Hän teki 17 MM-ottelussa yhtä monta maalia. Lenísion pikkuveli Vinícius on myös futsalin maailmanmestari.


title: Manjaro Linux

text: Manjaro Linux tai lyhyemmin "Manjaro" on Arch Linuxiin pohjautuva Linux-jakelu. Manjaro on käyttäjäystävällisempi versio Arch Linuxista.


title: Manjaro Linux

text: Kuten Arch Linux, Manjaro on jatkuvasti päivittyvä jakelu (engl. rolling release), eli pakettivarastojen paketit päivittyvät saman tien, kun ohjelmiston kehittäjä julkaisee siitä uuden version.


title: Manjaro Linux

text:
Manjarossa on Archin tavoin pacman-paketinhallinta, jolloin siihen saa laajan valikoiman ohjelmia Archin ohjelmistovarasto AUR:sta. Manjarossa on myös saatavilla graaffinen toteutus pacmanista.
Manjaroa on suunnattu Arch Linuxista kiinnostuneille, joille itse Arch Linux on liian vaikea.


title: Manjaro Linux

text: Manjaron saa XFCE, GNOME tai KDE esiasennettuna tai sitten kokonaan ilman työpöytäympäristöä.


title: Kansojen liiga

text: Kansojen liiga () on jalkapallon miesten maajoukkueturnaus, jota hallinnoi Euroopan jalkapalloliitto UEFA. Mukana Kansojen liigassa ovat jokainen UEFA:n 55:stä jäsenvaltiosta. Liigan ensimmäinen kausi alkoi syyskuussa 2018, MM-kilpailuiden 2018 jälkeen, ja loppuu vuoden 2019 kesäkuussa. Kansojen liiga korvaa kansainväliset ystävyysottelut.


title: Kansojen liiga

text: Kansojen liigassa on neljä divisioonaa eli ”liigaa”, A–D, jotka sisältävät kaikki UEFA:n jäsenvaltiot. Liigassa A ovat UEFA-rankingin parhaimmat joukkueet ja liigassa D huonoimmat. Jokaisessa liigassa on vielä neljä lohkoa, johon joukkueet arvotaan. Liigoissa A–B joukkueita on lohkoa kohden kolme, liigassa C yhdessä lohkossa on kolme ja kolmessa neljä joukkuetta ja tasoltaan heikoimmassa D-liigassa on neljä joukkuetta jokaisessa lohkossa. Liigojen jokaisen lohkon huonoimmat putoavat yhtä divisioonaa alemmas, paitsi D-liigassa. C-liigassa myös huonoin kolmanneksi sijoittunut putoaa. Lisäksi jokaisen lohkon parhaimmat nousevat ylemmäs, paitsi A-liigassa, jonka neljän lohkon voittajat pääsevät Final Four -turnaukseen taistelemaan koko Kansojen liigan voitosta. Lohkovaihe käydään syys-marraskuussa. Final Four -turnaus, johon pääsevät A-liigan neljän lohkon voittajat, käydään kesäkuussa. Final Fourissa joukkueet pelaavat turnausmuotoiset pelit, eli välierät, pronssiottelun ja loppuottelun. Loppuottelun voittaja voittaa koko UEFA Nations Leaguen. Muissakin liigoissa käydään samanlainen turnaus voittajan selvittämiseksi noissakin liigoissa. Jokaisen liigan voittaja saa myös paikan seuraavissa EM-kilpailuissa. Mikäli liigan voittaja on saanut jo karsintojen kautta paikan EM-kilpailuihin, menee EM-paikka liigan seuraavaksi parhaalle.


title: Kansojen liiga

text: Kaikki UEFA:n 55 jäsenmaata osallistuvat UEFA Nations Leagueen.


title: Martti Urpalainen

text: Martti Aarne Urpalainen (s. 15. elokuuta 1918 Miehikkälä) oli suomalainen maratonjuoksija. Hän voitti maratonilla Pohjoismaiden-mestaruuden vuonna 1949 ja SM-pronssia vuonna 1948. SM-maratonilla hän sijoittui lisäksi neljänneksi vuosina 1947 ja 1949 sekä kuudenneksi 1946. Hän voitti loppuvuodesta 1949 Košicen maratonin.


title: Martti Urpalainen

text: Urpalainen edusti Miehikkälän Vilkasta.


title: Memira

text: Memira OY on yhteispohjoismaalaisessa omistuksessa oleva näkökirurgiaan erikoistunut sairaalaketju. Memiran klinikoilla tehdään sekä silmien laserleikkauksia (FemtoLASIK ja LASEK) että linssileikkauksia (RLE-Refraktive Lens Exchange). Lasermenetelmillä korjataan yleensä likinäköisyyttä, kaukotaitteisuutta ja hajataitteisuutta, kun taas linssileikkauksella edellä mainittujen lisäksi myös ikänäköä sekä harmaakaihia kulloinkin sopivalla linssillä. Memiralla on lähes 50 klinikkaa Ruotsissa, Norjassa, Tanskassa ja Suomessa, ja niissä tehdään yli 20 000 silmäleikkausta vuodessa.


title: Memira

text: Memiran historia alkoi vuonna 1990, kun Bjart Dysthe ja Thor Brevik avasivat ensimmäisen silmäleikkauksiin keskittyvän klinikkansa Oslossa.


title: Memira

text: Yrityksen nimi oli silloin Norsk Synskirurgi. Perustajat Dysthe ja Brevik toimivat edelleen kirurgeina Memirassa. Dysthe ja Brevik suorittivat Norjan ensimmäisen likitaittoisuutta korjaavan laserleikkauksen vuonna 1990, ja olivat myös ensimmäisinä korjaamassa laserin avulla hajataitteisuutta vuonna 1994 sekä kaukotaittoisuutta vuonna 1996. Molemmat työskentelvät edelleen Memirassa


title: Memira

text: Vuonna 1998 Bjart ja Thor avasivat yhdessä tanskalaisen kirurgin Per Julius Nielsenin kanssa Tanskan ensimmäisen klinikan nimellä Dansk Synskirurgi. Kuusi vuotta myöhemmin, vuonna 2004, Bjart Dysthe ja optikko Jörgen Ringman perustivat Ruotsiin Opticare-yrityksen ja avasivat ensimmäisen silmälaserklinikkansa Uppsalaan.


title: Memira

text: Syksyllä 2007 Dysthen, Brevikin, Nielsenin ja Ringmannin perustamissa yrityksissä oli yhteensä jo 20 silmäklinikkaa, ja ne päätettiin yhdistää yhdeksi pohjoismaiseksi klinikkaketjuksi. Uusi yritys sai nimen Memira.


title: Memira

text: Memiran ensimmäiset Suomen klinikat perustettiin Turkuun ja Vaasaan keväällä 2013. Syksyllä 2014 avattiin toimipiste Maarianhaminaan. Memira on jäsenenä eurooppalaisessa refraktiivisen kirurgian kattojärjestössä ESCRS:ssä (European Society of Refractive and Cataract Surgeons).


title: Graham McTavish

text: Graham McTavish on skotlantilainen näyttelijä ja ääninäyttelijä, joka tunnetaan parhaiten Peter Jacksonin ohjaamasta "Hobitti"-elokuvatrilogiasta.


title: Pac-Manin aavemaiset seikkailut

text: Pac-Manin aavemaiset seikkailut (Pac-Man and the Ghostly Adventures) on japanilais-kanadalais-amerikkalainen tietokoneanimaatiosarja perustuen Namcon kehittämään Pac-Man -hahmoon.


title: Pertti Niemi & Odessa

text: Pertti Niemi & Odessa on suomalainen tanssimusiikkia soittava yhtye joka on perustettu vuonna 1970.


title: Helttaotsa

text: Helttaotsa ("Astrapia carunculata") on paratiisilintujen heimoon kuuluva varpuslintu.


title: Helttaotsa

text: Helttaotsaa tavataan pienellä alueella Arfak-vuoristossa, Uuden-Guinean saarella Indonesiassa. Laji on huonosti tunnettu, eikä sen kannan koosta ole arvioita. Populaation arvellaan kuitenkin olevan pieni, ja laji on luokiteltu silmälläpidettäväksi.


title: Määrittämätön sidekudostauti

text: Määrittämätön sidekudostauti eli UCTD (engl. "Undifferentiated Connective Tissue Disease") on sidekudoksen autoimmuunisairaus eli sairaus, jossa immuunijärjestelmä erehtyy hyökkäämään kehon terveitä kudoksia vastaan. Sen ICD-10-luokitus on M35.9.


title: Määrittämätön sidekudostauti

text: Määrittämätöntä sidekudostautia ei usein pidetä erillisenä sairautena, mutta sen diagnoosia on syytä käyttää, jos potilaan sairaus ei näytä selviä piirteitä mistään tunnetusta sidekudossairaudesta ja jonkin sidekudossairauden olemassaolo on siitä huolimatta selvää. Määrittämätön sidekudostauti sekoitetaan monesti hyvin samantyyppiseen sairauteen, sekamuotoiseen sidekudostautiin. Näiden kahden sairauden erot ovat hienovaraiset: sekamuotoisessa sidekudostaudissa on tyypillistä, että potilas näyttää selviä oireita kolmesta tai useammasta sidekudossairaudesta ja hänen veressään on suuria määriä RNP-vasta-ainetta, kun taas määrittämättömässä sidekudostaudissa tällaisia selviä ilmaisimia ei ole.


title: Määrittämätön sidekudostauti

text: Tyypillisimmät oireet ovat nivelkipu sekä -tulehdukset, Raynaudin oire eli valkosormisuus, alopecia eli hiustenlähtö sekä limakalvojen kuivuus. Suurin osa sairastuneista on naisia, ja sairaus puhkeaa yleisimmin nuorena aikuisena.


title: Määrittämätön sidekudostauti

text: Kuten muissakin reumasairauksissa, myös määrittämättömässä sidekudostaudissa yksi yleisimmistä oireista on nivelkipu sekä -tulehdukset. Yli puolella potilaista on Raynaudin oire. Hiustenlähtöä, limakalvojen kuivuutta, suun limakalvojen haavaumia, ihottumia ja matalaa kuumetta voi olla havaittavissa. Erilaisia neurologisia oireita voi ilmetä. Joillakin sairastuneista on anemiaa tai leukopeniaa.


title: Määrittämätön sidekudostauti

text: Määrittämättömän sidekudostaudin diagnoosia käytetään pääasiassa silloin, jos potilaalla on oireita joistain sidekudossairauksista, mutta hänen oireensa eivät sovi minkään sairauden diagnostisiin kriteereihin. Sairaudella ei ole virallisia diagnostisia kriteerejä, mutta diagnosointiin vaaditaan jokin selvä oire, ja potilaan veressä tulee myös olla tumavasta-aineita.


title: Määrittämätön sidekudostauti

text: Määrittämättömään sidekudostautiin ei ole parannusta. Sen hoidossa keskitytään pääasiassa hoitamaan yksittäisiä oireita. Yleisimmät lääkkeet ovat kortikosteroidit, tulehduskipulääkkeet sekä hydroksiklorokiini. Limakalvojen kuivuutta hoidetaan erilaisin kosteuttavin voitein ja salvoin, ja voimakasta valkosormisuutta voidaan yrittää hoitaa verisuonia laajentavilla lääkkeillä, kuten nifedipiinilla. Metotreksaattia ja muita immunosuppressiivisia lääkkeitä käytetään harvoin.


title: Määrittämätön sidekudostauti

text: Määrittämätön sidekudostauti harvoin aiheuttaa vakavia komplikaatioita. Useimmilla potilaista sairaus pysyy lievänä läpi elämän. Joillakin sairaus voi jossain vaiheessa lopettaa oireilun. Osalla oireet kehittyvät ajan kuluessa siten, että ne sopivat jonkin toisen sidekudossairauden diagnostisiin kriteereihin.


title: Tekken 7

text: Tekken 7 on Namco Bandai Gamesin kehittämä "Tekken"-pelisarjaan kuuluva tappelupeli. Pelistä on julkaistu rajatusti kolikkopeliversio japanissa vuonna 2015 sekä sen päivitysversio "Fated Retribution" vuonna 2016. Peli on julkaistu 2. kesäkuuta 2017 PlayStation 4 ja Xbox One -konsoleille sekä Windowsille.


title: Tekken 7

text: Kolikkopeliversiossa käytetty pelimoottori on konsolijulkaisuun korvattu Unreal Engine 4:llä. Kehitystyön lisäksi kehittäjien oli opeteltava uudet ominaisuudet ja työkalut.


title: Tekken 7

text: Pelissä on uusi online-mekanismi saman tasoisten pelaajien yhdistämiselle. Peliä pelataan kilpailullisesti "The King of the Iron Fist Tournament" -sarjassa.


title: Tekken 7

text: Tekken World Tour on kilpasarja pelin julkaisun yhteydessä.


title: Tekken 7

text: Kuten aikaisemmin sarjan peleissä ohjaimen neljä nappia vastaavat pelihahmon käsiä ja jalkoja, yksi jokaista kohden. Peli on helppo aloittaa, mutta joillakin hahmoilla on yli 100 erilaista komentosarjaa. Pelaamisen haastavuus koostuu ajoittamisesta, liikeyhdistelmistä sekä vastaiskuista kun taas pitkän välimatkan liikeet eivät ole niin tehokkaita kuin muissa lajityypin peleissä. Pelissä on lisäksi joukko EX-liikkeitä ja uusi "Rage"-järjestelmä, jotka lisäävät hahmon kykyjä.


title: Tekken 7

text: Peli on aloitettavissa helposti, mutta pelimekaniikka on monimutkainen ja joitakin asioita ei selitetä täysin kattavasti.


title: Tekken 7

text: Pelin sisäisen tutoriaalin puuttuminen on herättänyt kritiikkiä.


title: Tekken 7

text: Akuma "Street Fighteristä", Geese Howard Fatal Furysta sekä Noctis Lucis Caelum Final Fantasy-pelisarjasta ovat vierailevina hahmoina.


title: Ram Lakhan

text: Ram Lakhan on vuonna 1989 ensi-iltansa saanut intialainen draamaelokuva, jonka ohjasi ja tuotti Subhash Ghai. Tärkeitä rooleja näyttelivät muun muassa Anil Kapoor, Jackie Shroff, Madhuri Dixit, Dimple Kapadia ja Raakhee. Elokuva oli kaupallinen menestys kotimaassaan. Se voitti kaksi Filmfare Awards -palkintoa.


title: Ram Lakhan

text: Sharda (Raakhee) vannoo kostoa, kun hänen aviomiehensä serkut Bhishamber (Amrish Puri) ja Bhanu (Paresh Rawal) murhaavat tämän ja heittävät hänet ja kaksi nuorta poikaansa kadulle. Pojista kasvavat salskea konstaapeli Ram (Jackie Shroff) ja houkutuksille altis uneksija Lakhan (Anil Kapoor). Jotta perhe saisi kostonsa, Ramin täytyy ohjata rappiolla oleva veljensä takaisin kaidalle tielle ja suojella tätä Bhishamberilta ja Bhanulta.


title: Tzintzuntzán

text: Tzintzuntzán on kaupunki, joka sijaitsee Michoacánin osavaltiossa Keski-Meksikossa 53 kilometrin päässä osavaltion pääkaupungista Moreliasta ja viidentoista kilometrin päässä Pátzcuarosta. Tzintzuntzán tunnetaan siitä, että se toimi taraskien pääkaupunkina ennen kuin espanjalaiset valloittivat alueen 1520-luvulla. Nykyisin Tzintzuntzán on vanhojen kulttuureidensa vuoksi arkeologinen kohde ja siellä suoritetaan arkeologisia kaivauksia.


title: Tzintzuntzán

text: 12. vuosisadalla perustetun, rikkaan historian omaavan sekä vuonna 1930 kaupungin arvon saaneessa Tzintzuntzánissa asui vuonna 2005 noin 12 000 asukasta. Tzintzuntzánissa vietetään myös monia festivaaleja, joista kaupunki on kuuluisa.


title: Andrei Prepeliță

text: Andrei Prepeliță (s. 8. joulukuuta 1985 Slatina) on romanialainen jalkapalloilija, pelipaikaltaan keskikenttäpelaaja. Hän on edustanut Ludogorets Razgradia heinäkuusta 2015 lähtien.


title: Andrei Prepeliță

text: Hän aloitti uransa vuonna 1991 Unirea Sloboziassa. Vuonna 2000 hän siirtyi Argeș Piteștin junioreiden joukkueeseen, ja siirtyi sieltä vuonna 2002 A-joukkueeseen. Toukokuussa 2007 hän siirtyi Universitatea Craiovaan. Elokuussa 2011 hän siirtyi Steaua Bukarestiin.. Heinäkuussa 2015 hän siirtyi Ludogorets Razgradiin.


title: Andrei Prepeliță

text: A-maajoukkuedebyyttinsä hän teki 7. syyskuuta 2014 Kreikkaa vastaan.


title: Andrei Prepeliță

text: Prepelițălla on vaimonsa Alexandran kanssa tammikuussa 2012 syntynyt tytär.


title: Wilde (futsalpelaaja)

text: Wilde Gomes da Silva (eli Wilde; s. 14. huhtikuuta 1981 Orós, Ceará) on brasilialainen futsalpelaaja, joka edustaa espanjalaista FC Barcelona Futsalia ja Brasilian futsalmaajoukkuetta. Pelipaikaltaan Wilde on pivot.


title: Wilde (futsalpelaaja)

text: Wilde on kaksinkertainen maailmanmestari vuosilta 2008 ja 2012. Seuratasolla hän on pelannut Espanjassa vuodesta 2002. FC Barcelona Futsalia Wilde on edustanut vuodesta 2010 asti. Sitä ennen hän pelasi vuodet 2005-2010 ElPozo Murcia FS:ssä.


title: Wilde (futsalpelaaja)

text: Wilde on voittanut seitsemän kertaa Espanjan liigan sekä on ollut kahdesti myös liigan maalikuningas.


title: Sateenkaariperheet

text: Sateenkaariperheet ry on valtakunnallinen lastensuojelu- ja perhejärjestö, jonka keskeiset työalueet ovat ihmisoikeudet, perhepolitiikka, lapsi-, nuoriso- ja perhetyö, sosiaali-, terveys- ja koulutuspalvelut, sekä moninaisuuskasvatustyö. Järjestö on Lastensuojelun Keskusliiton sekä Setan jäsen. Yhdistys toimii sateenkaariperheiden lasten ja vanhempien ja perhettä suunnittelevien ihmisten sekä tästä kiinnostuneiden kontaktifoorumina. Sateenkaariperheet toimii myös tukiryhmänä, oikeuksien puolustajana ja edunvalvojana. Yhdistyksen tavoitteena on myös asiallisen tiedon välittäminen sateenkaariperheistä.


title: Pavel Trihitšev

text: Pavel Sergejevitš Trihitšev (; s. 7. marraskuuta 1992 Montšegorsk) on venäläinen alppihiihtäjä. Hän edustaa seuratasolla FSO of Russiaa.


title: Pavel Trihitšev

text: Trihitšev debytoi alppihiihdon maailmancupissa maaliskuussa 2013 Kranjska Goran suurpujottelussa. Ensimmäiset maailmancupin pisteensä hän saavutti joulukuussa 2013 Val d'Iseren suurpujottelussa sijoituttuaan 28:nneksi. Ensimmäisen palkintosijansa hän saavutti oltuaan toinen Wengenin alppiyhdistetyssä tammikuussa 2018. Tätä ennen hän oli sijoittunut maailmancupin osakilpailussa parhaimmillaan 16:nneksi.


title: Pavel Trihitšev

text: Trihitšev osallistui vuoden 2014 talviolympialaisiin Sotšissa, jossa hän oli parhaimmillaan superyhdistetyssä 24:s. Hän on myös kilpaillut kolmissa MM-kisoissa vuosina 2013–2017 ollen parhaimmillaan 18:s alppiyhdistetyssä Sankt Moritzissa 2017.


title: Rantanplan (televisiosarja)

text: Rantanplan on ranskalainen "Xilam Animation"-studion valmistama animaatiosarja, joka kertoo "Lucky Luke" -sarjakuvissa esiintyvästä lännen tyhmimmästä koirasta, Rantanplanista. Sarjaa esitettiin Ranskassa vuosina 2006–2007. Rantanplania ääninäytteli François Morel ja muina ääninä kuultiin mm. Jean-Claude Donda, Patrick Guillemin sekä Jean-François Aupied.


title: Rantanplan (televisiosarja)

text: Sarjaa seurasi Daltonin veljesten oma animaatiosarja sekä "Lucky Luke – Lähde länteen!" -elokuva.


title: Venäjän yleisesikunta-akatemia

text: Venäjän yleisesikunta-akatemia (venäjäksi Военная академия Генерального штаба Вооруженных Сил Российской Федерации) perustettiin nykymuodossaan vuonna 1918 Moskovassa Leonid Govorovin aloitteesta.


title: Venäjän yleisesikunta-akatemia

text: Venäjän yleisesikunta-akatemia on kokeneemmalle neuvostoajan ja Venäjän henkilöstölle tarkoitettu opisto. Ennen valintaansa yleisesikunta-akatemiaan upseerit käyvät oman palvelus- tai asehaaransa akatemian.


title: Venäjän yleisesikunta-akatemia

text: Yleisesikunta-akatemia on Venäjän armeijan arvostetuin oppilaitos. Sen käyvät kaikki korkeisiin asemiin pyrkivät upseerit, mutta siellä järjestetään myös erityiskursseja siviilivirkamiehille ja sotateollisuusyritysten johtajille. Akatemiassa opiskelee ulkomaalaisiakin sotilaita.


title: Venäjän yleisesikunta-akatemia

text: Nykyistä yleisesikunta-akatemiaa edelsi keisarikunnan aikana Nikolain yleisesikunta-akatemia, jonka historia ulottuu vuoteen 1832. Koulussa oli keisarivallan aikaan suomalaisille oma kiintiönsä, jossa suomalaisia koulutettiin Venäjän armeijan upseereiksi.


title: Venäjän yleisesikunta-akatemia

text: Laitoksessa opetetaan mm. strategiasta, operaatiotaidosta ja taistelukentästä sekä puolustusvoimien organisaatiosta ja hallinnosta.


title: Venäjän yleisesikunta-akatemia

text: Vuosina 1991-1992 Prokhanov ja Dugin pyrkivät muodostamaan Euroopan äärioikeiston ja useiden Venäjän Yleisesikunta-akatemian professoreiden ja laitosjohtajien välille liittoumaa. Yleisesikunta-akatemian silloisen johtajan, kenraali Igor Rodionovin on kerrottu pitäneen Duginista ja suhtautuneen tähän avoimen ystävällisesti. Vaikutus Rodionoviin jatkui senkin jälkeen, kun tästä tuli Venäjän puolustusministeri. Duginin kirja, joka siirtyi oppimateriaaliksi Yleisesikunta-akatemiaan kirjoitettiin juuri Rodionovin puolustusministerikaudella vuosina 1996-1997.


title: Venäjän yleisesikunta-akatemia

text: Geopolitiikan teorian opetus Venäjän johdolle on merkittävä muutos aiempaan Neuvostoliiton aikaiseen kommunistijohtoiseen opetukseen, sillä geopolitiikka nähtiin silloin sopimattomana teoriana sen natsismiin liittyvien kytkösten vuoksi. Sittemmin myös Venäjän kommunistinen puolue on omaksunut geopoliittista ajattelua ja kirjoittanut omia kirjojaan.


title: Venäjän yleisesikunta-akatemia

text: Opistossa on John B. Dunlopin arvion mukaan ollut oppikirjana vuonna 1997 julkaistu Krimin kriisin "aivoiksi" nimetyn ultra-nationalistisen venäläisfasistin Aleksandr Duginin kirja """. Kirjalla on merkittävä vaikutus myös muualla venäläisessä valtionhallinnossa, politiikassa ja poliisivoimissa. Kirjan mukaan Venäjän geopoliittisena tavoitteena tulee olla koko Euroopan "suomettaminen". Suomi pitäisi sen mukaan sulauttaa Venäjään. Etelä-Suomi tulisi yhdistää Karjalan tasavaltaan ja Pohjois-Suomi lahjoitettaisiin Murmanskin alueen aluehallinnolle. Kirjan tekijä uskoo hienovaraiseen valtioiden vastaiseen toimintaan (subversioon), epävakauttamiseen jaVenäjän erikoisosastojen disinformaatioon. Operaatioita tulisi avustaa kovalla ja lujatahtoisella Venäjän kaasu-, öljy- ja muiden luonnonvarojen hyödyntämisellä, joiden avulla maita painostetaan.


title: Venäjän yleisesikunta-akatemia

text: Kirjan valmistumiseen on vaikuttanut myös nykyään eläköitynyt Yleisesikunta-akatemian strategianlaitoksen johtaja, kenraaliluutnantti Nikolai Klokotov, joka toimi laitosjohdossa vuosina 1988 - 1996. Kirjassa hänet on merkitty kirjan tekoa avustaneeksi konsultiksi.


title: Venäjän yleisesikunta-akatemia

text: Kyseisessä akatemiassa on opiskellut


title: Falintil

text: Falintil on itätimorilaisen puolueen FRETILINin sotilaallinen osa. Ne taistelivat vuosina 1974-2002 aktiivisesti itsenäisen Itä-Timorin puolesta Portugalia ja Indonesiaa vastaan.


title: Aina sydämessäin

text: Aina sydämessäin on Mikko Järvisen kokoelma-albumi vuodelta 2014


title: Walter López Castellanos

text: Walter López Castellanos (s. 25. syyskuuta 1980 Guatemala City, Guatemala) on guatemalalainen jalkapalloerotuomari. Hän on toiminut kansainvälisenä tuomarina vuodesta 2006 lähtien.


title: Walter López Castellanos

text: Hänet valittiin yhdeksi kuudesta erotuomarista tuomitsemaan vuoden 2014 seurajoukkueiden maailmanmestaruuskilpailuja.


title: Yhdysvaltain kieltolaki

text: Yhdysvaltain kieltolaki kielsi alkoholin valmistuksen, kuljetuksen ja myynnin koko Yhdysvalloissa vuosien 1920–1933 välillä. Kieltolaki vähensi aluksi alkoholin kulutusta, mutta sen kannatus hiipui 1920-luvun loppua kohti. Alkoholin salamyynti ja salakuljetus hyödyttivät järjestäytynyttä rikollisuutta, lain valvominen kävi kalliiksi, ja alkoholia juotiin kuitenkin salaa. Valtakunnallinen kieltolaki kumottiin vuonna 1933, joskin muutama osavaltio jatkoi kieltoa senkin jälkeen.


title: Yhdysvaltain kieltolaki

text: Alkoholin kieltämistä kannatettiin Yhdysvalloissa 1900-luvun alussa eri syistä. Raittiusliike oli voimistunut 1800-luvulla ja 1900-luvun alussa. Etenkin monet naiset näkivät alkoholin perheitä hajottavana voimana. Myös moni tehtaanomistaja halusi alkoholille kieltoa, jotta tehdasonnettomuudet vähenisivät ja tuottavuus paranisi. Yhteiskunnallinen mielipide kääntyi alkoholinvastaiseksi etenkin sen jälkeen, kun Yhdysvallat oli liittynyt ensimmäiseen maailmansotaan. Joidenkin mielestä alkoholista nauttiminen oli moraalitonta samalla, kun maan nuoret miehet ovat sotimassa. Alkoholinvastainen Anti-Saloon League -järjestö julisti näkyvästi alkoholin olevan vahingollista maan yhteiskunnalle. Jotkut pitivät juomista Jumalan tahdon vastaisena. Käytännöllinen syy kieltolaille oli ohran ja muiden arvokkaiden viljojen säästäminen.


title: Yhdysvaltain kieltolaki

text: Presidentti Woodrow Wilson asetti vuonna 1917 väliaikaisen kieltolain, jotta viljaa säästyisi ensimmäisen maailmansodan aikana. Kongressi esitti samana vuonna Yhdysvaltain perustuslakiin 18. lisäystä, jolla alkoholin valmistus, kuljetus ja myynti kiellettäisiin. Esitys sai vaadittavat kolme neljäsosaa maan osavaltioista taakseen 11 kuukaudessa. Lisäys ratifioitiin 29. tammikuuta 1919. Kieltolain käytännön toimeenpanosta säädettiin erillinen laki, joka tunnetaan nimellä Volstead Act. Laki astui voimaan vuonna 1920; siihen mennessä jo 33 osavaltiota oli ehtinyt säätää omat kieltolakinsa.


title: Yhdysvaltain kieltolaki

text: Lain valvominen annettiin aluksi verotoimistolle (IRS) ja myöhemmin oikeusministeriölle. Lain toimeenpano onnistui sitä paremmin, mitä voimakkaammin alkoholia kullakin paikkakunnalla vastustettiin. Tällaisia alueita olivat etenkin maaseutu ja pikkukaupungit; suurissa kaupungeissa valvonta onnistui huonommin. Alkuvaiheessa alkoholinkulutus väheni 30 prosenttia ja juoppojen pidätykset vähenivät. Ajan myötä alkoholin ystävät onnistuivat kuitenkin keksimään eri tapoja päästä nauttimaan alkoholista sekä tuottamaan ja salakuljettamaan sitä. Alkoholin hinnannousun takia kieltolaki vaikutti eniten vähävaraisten kansalaisten alkoholinkäyttöön.


title: Yhdysvaltain kieltolaki

text: Franklin D. Roosevelt nousi presidentiksi 1932 vastustamalla epäsuosittua kieltolakia. Laki kumottiin helmikuussa 1933 perustuslain 21. lisäyksellä, joka tuli voimaan joulukuussa 36:nnenkin osavaltion vahvistettua sen vuoden lopussa. Tämän jälkeen muutamat osavaltiot, kuten Georgia, Louisiana ja Oklahoma, jatkoivat omia kieltolakejaan. Vuosikymmenet kieltolakia noudattanut Mississippi kumosi sen vasta vuonna 1966.


title: Yhdysvaltain kieltolaki

text: Kieltolaki katsottiin epäonnistuneeksi monestakin syystä. Valvonta ja pidätykset tulivat kalliiksi. Laillinen alkoholiteollisuus sen sijaan loi työpaikkoja ja tuottoa. Lakia valvoneita kieltolakiagentteja oli liian vähän, ja heikosti palkattuina heidät oli helppo lahjoa. Maan rajat olivat niin laajat, että salakuljetusta oli vaikea valvoa. Kansalaisista moni vastusti kieltolakia ja jatkoi alkoholin käyttöä salakapakoissa. Gangsterit, kuten Al Capone ja Bugs Moran, hyötyivät salakapakoista, ja järjestäytyneen rikollisuuden harjoittama väkivalta yleistyi maassa.


title: Georg Kaiser

text: Friedrich Carl "Georg" Kaiser (25. marraskuuta 1878 Magdeburg, Saksa – 4. kesäkuuta 1945 Ascona, Sveitsi) oli tuottelias saksalainen näytelmäkirjailija, joka hallitsi monia tyylilajeja mutta tuli erityisesti tunnetuksi ekspressionistisen teatterin edustajana. Hän oli Gerhart Hauptmannin ja Walter Hasencleverin ohella Weimarin tasavallan esitetyimpiä näytelmäkirjailijoita. Kaiserin tunnetuimpia teoksia ovat "Die Bürger von Calais" (1913, suom. "Calais’n porvarit"), "Von morgens bis mitternachts" (1912) sekä trilogia, jonka osat ovat "Koralli" ("Die Koralle", 1917), "Kaasu" ("Gas", 1918) ja "Kaasu II" ("Gas II", 1920).


title: Georg Kaiser

text: Vuosina 1899–1901 Kaiser työskenteli AEG-yhtiön konttoristina Argentiinan Buenos Airesissa, mutta palasi Saksaan saatuaan malarian. Hän joutui parantolakierteeseen ja avioitui varakkaan suvun tyttären kanssa 1908, mikä mahdollisti hänen keskittymisensä kirjoittamiseen. Versailles’n rauhan Saksalle aiheuttamassa valuuttakriisissä Kaiser joutui 1921 lyhyeksi ajaksi vankilaan talouspetoksesta.


title: Georg Kaiser

text: Kaiser teki yhteistyötä säveltäjä Kurt Weillin kanssa pienoisoopperoissa "Der Protagonist" (1926), "Der Zar lässt sich photographieren" (1928) ja "Der Silbersee" (1933). Näistä viimeinen johti natsihallinnon antamaan ammatinharjoittamiskieltoon, ja Kaiser pakeni Sveitsiin.


title: Georg Kaiser

text: "Calais’n porvarit" on historiallinen ja sodanvastainen draama, jonka Kaiser kirjoitti juuri ennen ensimmäistä maailmansotaa 1913. Se kantaesitettiin vasta 1917, kolmantena sotavuonna. Teoksen niukka dialogi sisältää useita tunteikkaita monologeja, jotka ovat saaneet vaikutteita August Strammin runollisesta sähkösanomatyylistä. Teoksessa, kuten muissakin Kaiserin tämän ajan töissä, nähdään myös Nietzschen filosofian vaikutusta.


title: Georg Kaiser

text: Vuonna 1912 kirjoitetun ja 1917 kantaesitetyn näytelmän "Von morgens bis mitternachts" ohjasi Karlheinz Martin elokuvaksi vuonna 1920. Tarinassa pienen pankin kassanhoitaja W-nimisessä valtiossa saa käsityksen rahan mahdista rikkaalta italialaisnaiselta. Mies kavaltaa kassasta 60 000 markkaa ja pakenee B:n kaupunkiin vain todetakseen, ettei raha tuo välttämättä onnea.


title: Georg Kaiser

text: Kaiserin draamanäytelmä "Nebeneinander" (1923) kantaesitettiin Berliinissä marraskuussa 1923 Berthold Viertelin ohjaamana. Tällä näytelmällä Kaiser otti etäisyyttä ekspressionismiin ja kirjoitti realistisemmin ja koomisemmin idealistisesta panttilainaamonhoitajasta, joka joutuu Saksan 1920-luvun hyperinflaation kurimukseen.


title: Georg Kaiser

text: Viimeisinä vuosinaan Kaiser kritisoi yhä voimakkaammin teknologian ja kapitalismin ylivaltaa maailmassa ja kirjoitti runomitassa muun muassa mytologisista aiheista.Lisäksi Kaiserin näytelmiä on esitetty Suomessa nimillä "Kentauri", "Hääyö", "Miljardööri", "Oopperapalo" ja "Paperimylly". Näiden alkuteosnimiä ei löydy Ilona-esitystietokannasta.


title: Georg Kaiser

text: Kirjailijan kotikaupunki Magdeburg on nimennyt kadun hänen kunniakseen nimellä "Georg Kaiser Straße". Kotiosavaltio Saksi-Anhalt on vuodesta 1996 jakanut hänen nimeään kantavaa kirjallisuuspalkintoa.


title: Labbnäs

text: Labbnäs on kylä Kemiönsaaren kunnassa Dragsfjärdenjärven rannalla Dragsfjärdin kirkonkylän eteläpuolella. Kylä muodostuu Labbnäsin lomakodiksi muutetusta kantatilasta sekä muutamista taloista.


title: Labbnäs

text: Labbnäsista tuli Dragsfjärdin pappila 1600-luvulla. Seurakunta myi pappilan Amos Andersonille 1950-luvulla ja hän lahjoitti sen Kemiönsaaren Martoille, joiden johdolla pappila muutettiin lomakodiksi.


title: Toivotuimmat 2

text: Toivotuimmat 2 on Maynie Sirenin, Veikko Huuskosen, Rita Elmgrenin, Annikki Tähden ja Laila Halmeen kokoelma-albumi vuodelta 2014


title: Stridsbåt 90 H

text: Strisbåt 90 H (Strb 90 H) on ruotsalaisen Dockstavarvetin kehittämä syöksyvene, joka on käytössä Ruotsin merivoimissa ja nimellä Combat Boat 90 (CB90) useissa muissa laivastoissa kuten Norjan (S90N), Kreikan, Meksikon (CB90 HMN), Malesian ja Brasilian laivastoissa. Alusta on valmistettu yhteensä 250-300 kappaletta, joista 200 Ruotsin laivastolle.


title: Stridsbåt 90 H

text: Alus on nopea ja ketterä, joka kykenee erittäin tiukkoihin käännöksiin suuressa nopeudessa. Se kykenee pysähtymään täydestä vauhdista 2,5 veneenpituuden matkalla ja se kykenee vähentämään pituus ja poikittaissuuntaista keinuntaa ajon aikana. Aluksen uppouma on pieni ja sen syväys pieni ja siihen asennetut kaksi vesisuihkuvetolaitetta mahdollistavat jopa 40 solmun nopeuden matalassakin vedessä.


title: Forge of Empires

text: Forge of Empires (FoE) on InnoGamesin vuonna 2012 julkaisema ilmainen selainpohjainen strategiapeli, jossa pelaaja kehittää luomaansa kaupunkia läpi historian kivikaudelta alkaen. Forge of Empires -sovellus on saatavilla iOS-laitteille App Storen kautta ja Android-laitteille Google Play -palvelun kautta. Forge of Empires voitti Saksalaisen tietokonepelipalkinnon (Deutscher Computerspielepreis) parhaan selainpelin kategoriassa vuonna 2013.


Forge of Empires


title: Need for Speed: World

text: Need for Speed World on Electronic Artsin omistama ilmainen on-line-autopeli. Osa sisällöstä on saatavilla vain S-Boost-virtuaalivaluutalla, jonka ostaminen vaatii luottokortin. Peliä voi pelata vain Windows-käyttöjärjestelmässä.


title: Need for Speed: World

text: Huhtikuussa 2015 EA kertoi sulkevansa Need for Speed World -serverit 14. heinäkuuta 2015. Samalla he estivät uusien tunnuksien luonnin sekä Play4Free Fundsien siirtämisen pelitilille.


title: Vrouw Marian viimeinen matka

text: Vrouw Marian viimeinen matka on Suomen rannikolla vuonna 1771 uponneesta snaupriki "Vrouw Mariasta" kertova teos. Teoksen ovat kirjoittaneet Juha Flinkman ja Petri Puromies, jotka ovat myös kuvittaneet sen yhdessä Karri Flinkmanin kanssa. Teoksen on julkaissut vuonna 2014 Paasilinna.


title: Vrouw Marian viimeinen matka

text: Tekijöistä Juha Flinkman on meribiologi ja työskentelee Suomen ympäristökeskuksessa kehittämispäällikkönä. Hän on Suomen johtavia tutkimussukeltajia ja sukelluskouluttajia. Petri Puromies on Helsingin Sanomissa kuvatoimittajana. Puromies on tutkimussukeltaja ja oli myös Vrouw Maria -tutkimusprojektin kuvaaja.


title: Vrouw Marian viimeinen matka

text: Teos jakautuu kahteen pääosaan ja ne vuorostaan alaosiin:37-sivuisessa kuvaliitteessä on laivaa esittäviä piirroskuvia ja valokuvia sukeltajien työstä.


title: Vrouw Marian viimeinen matka

text: Alkusanoissa kirjan tekijät sanovat, että heillä on kirjaa tehdessään ollut tavoite koota kaikki olemassa oleva tieto yleistajuiseksi kokonaisuudeksi ja elävöittää kokonaisuutta kuvaamalla Vrouw Marian viimeistä purjehdusta. Lisäksi he halusivat kiinnittää lukijoiden huomion siihen, että poikkeuksellisten ominaisuuksiensa vuoksi Itämeri säilöö vanhoja laivoja paremmin kuin maailman muut meret. Varsinaista uutta tietoa Vrouw Mariasta kirja ei tuo.


title: Vrouw Marian viimeinen matka

text: Kirjoittajat toteavat Vrouw Marian tulevaisuutta pohtiessaan, että kiinnostus sen nostoon ei ole loppunut, mutta sanovat, että hylky säilyy hyvin siellä missä se on, kun siihen ei kajota. Nostaminen ja konservointi ovat ongelmia, ja he ottavat vertauskohdaksi Wasa-laivan, jonka puuaines on alkanut hajota.


title: Lucas Andersen

text: Lucas Qvistorff Andersen (s. 13. syyskuuta 1994 Aalborg, Tanska) on tanskalainen jalkapalloilija, pelipaikaltaan hyökkäävä keskikenttäpelaaja. Hän edustaa kaudella 2014–2015 Alankomaiden pääsarjassa Eredivisiessä pelaavaa AFC Ajaxia.


title: Lucas Andersen

text: Andersen aloitti ammattilaisuransa Aalborg BK:ssa. Hän teki ensiesiintymisensä Tanskan Superliigassa 16-vuotiaana 5. maaliskuuta 2011, kun Aalborg pelasi kotonaan 1–1-tasapelin Silkeborg IF:n kanssa. Andersen tuli ottelussa kentälle 88. minuutilla Mathias Wichmannin tilalle.. Yhteensä hän pelasi ensimmäisellä liigakaudellaan 11 ottelua, joissa kaikissa hän tuli kentälle vaihdosta. Kaudella 2011–2012 Andersenin vastuu kasvoi, ja hän pelasi 22 liigaottelua, joista 12 hän aloitti.


title: Lucas Andersen

text: Andersen aloitti myös kauden 2012–2013 Aalborgissa, ja ehti aloittaa seitsemän liigaottelua, kunnes siirtyi 31. elokuuta 2012 Ajaxiin 1,3 miljoonan euron siirtosummalla. Hän teki ensiesiintymisensä Eredivisiessä 8. joulukuuta 2012 Ajaxin voittaessa FC Groningenin kotonaan 2–0. Andersen korvasi ottelussa Danny Hoesenin 79. minuutilla. Ottelu jäi hänen ensimmäisen Ajax-kautensa ainoaksi liigaotteluksi. Kaudella 2013–2014 Andersen pelasi enimmäkseen Eerste divisiessä pelaavassa kakkosjoukkueessa Jong Ajaxissa, mutta edusti myös ykkösjoukkuetta yhdeksässä liigaottelussa ollen neljästi avauskokoonpanossa. Hänen kaksi ensimmäistä Ajax-kauttaan päättyivät molemmat mestaruuteen.


title: Lucas Andersen

text: Tanskan maajoukkueessa Andersen on pelannut yhden ottelun vuonna 2014 (tilanne 18. joulukuuta 2014). Hän teki ensiesiintymisensä A-maajoukkuetasolla 18. marraskuuta 2014, kun Tanska hävisi vieraissa ystävyysottelun Romanialle 0–2. Andersen aloitti ottelun, mutta Rasmus Würtz tuli hänen tilalleen jo 26. minuutilla.


title: Lucas Andersen

text: Ajax:


title: Hamburg (D181)

text: Hamburg (runkonumero D181) oli Saksan liittotasavallan laivaston ja myöhemmin yhdistyneen Saksan laivaston Hamburg-luokan ohjushävittäjä.


title: Hamburg (D181)

text: Alus tilattiin Hampurista Stülcken-Werftiltä. Sen köli laskettiin 29. tammikuuta 1959 ja alus laskettiin vesille 26. maaliskuuta 1960. Alus otettiin palvelukseen 23. maaliskuuta 1964.


title: Hamburg (D181)

text: Alus poistettiin palveluksesta 24. helmikuuta 1994 ja se romutettiin Espanjassa.


title: Catharina-Amalia

text: Catharina-Amalia Beatrix Carmen Victoria (s. 7. joulukuuta 2003 Haag) on Alankomaiden kruununprinsessa. Hänen isänsä on maan nykyinen kuningas Willem-Alexander ja äiti maan nykyinen kuningatar Máxima. Catharina-Amalia on heidän esikoisensa. Hänellä on myös kaksi siskoa, Alexia (s. 2005) ja Ariane (s. 2007). Catharina-Amaliasta tuli vuonna 2013 kruununprinsessa, kun hänen isoäitinsä Beatrix luopui kruunusta ja antoi sen Catharina-Amalian isälle Willem-Alexanderille.


title: Catharina-Amalia

text: Catharina-Amalialla on arvonimi Oranjen prinsessa.


title: Taikapiiri (pelitutkimus)

text: Taikapiiri on pelitutkimuksen käsite, jonka loi Johan Huizinga kirjassaan "Leikkivä ihminen". Käsitteen idea on, että kun peli alkaa, syntyy erityinen tila.


title: Taikapiiri (pelitutkimus)

text: Käsite erottaa pelaamisen muusta arjesta erilliseksi hetkeksi, joka antaa sille erityisen aseman ja selittää pelaamisen merkitystä elämässämme. Käsite myös kattaa kaikki eri pelityypit, minkä vuoksi voidaan puhua peleihin yleisesti soveltuvasta teoriasta. Taikapiiri on myös vertauskuva, joka tiivistää monimutkaisen kokonaisuuden.


title: Taikapiiri (pelitutkimus)

text: Taikapiiri-käsitteellä on tämän takia merkittävä asema pelitutkimuksessa. Taikapiiriä on tutkittu viime vuosina paljon, ja käsite on kohdannut myös kritiikkiä.


title: Taikapiiri (pelitutkimus)

text: Ensimmäinen käsitettä ”taikapiiri” käyttänyt on tanskalainen peleistä ja leikeistä laajalti tutkimusta tehnyt tutkija Johan Huizinga 1900-luvun alkupuolella. Hänen määritelmänsä mukaan taikapiiri on tiettyjen sääntöjen mukaan näytelty tilapäinen mielikuvitusmaailma oikean todellisuuden sisällä. Käsitteen ideana on, että peli ja leikki eroavat oleellisesti muusta sosiaalisesta toiminnastamme. Huizinga rinnastaa pelit ja rituaalit, ja toteaa, että ne ovat olleet olemassa niin kauan kuin nykyihminenkin. Huizinga näkee taikapiirin nimenomaan leikin käsitteenä. Virtuaalisiin peleihin käsitteen yhdistivät ensimmäisenä Katie Salen ja Eric Zimmerman vuonna 2003 ja samalla muuttivat käsitteen merkitystä koskemaan enemmänkin todellisuuden ja pelikokemuksen erottavaa tekijää.


title: Taikapiiri (pelitutkimus)

text: Kaikilla peleillä on oma pelialueensa, joko fyysinen tai virtuaalinen. Esimerkiksi lautapeleillä ja jalkapallolla on fyysinen pelialue, kun taas esimerkiksi konsolipeleillä ja roolipeleillä tämä fyysinen taikapiiri rikkoutuu, jolloin muodostuu virtuaalinen pelialue. Leikin tapaan taikapiirin voi kuvata näkymättömänä esirippuna. Kun pelaaja aloittaa pelaamisen, näkymätön esirippu laskeutuu ja pelaaja ikään kuin siirtyy toiseen todellisuuteen. Kun peli lopetetaan, esirippu nousee ja pelaaja palaa takaisin todellisuuteen. Salenin ja Zimmermanin määritelmän mukaan taikapiirissä siis joko ollaan tai ei olla sisällä. Ei ole olemassa mitään välimuotoa. Taikapiiri eroaa esimerkiksi immersiosta siten, että vaikka pelatessa uppoudutaankin kokonaan toiseen maailmaan samoin tavoin kuin immersiossa, taikapiirissä tapahtuu jonkinlaista vuorovaikutusta. Pelaaja siis itse vaikuttaa kokemukseensa, eikä toimi vain vastaanottajana.


title: Taikapiiri (pelitutkimus)

text: Taikapiiri on olemassa itsenäisenä käsitteenä, erillään normaalielämän paikasta ja ajasta. Sitä koskevat normaalielämästä poikkeavat säännöt ja siihen liitytään aktiivisesti. Salen ja Zimmermann kokevat, ettei leikin ja kulttuurin välisellä yhteydellä ole merkitystä. Taikapiiri erottaa leikin ja pelin, koska leikin ja arjen raja ei ole selkeä. Pelin ja arjen raja taas on muodollisempi. Taikapiiriin liitytään pelin alkaessa. Toisin termein voidaan myös sanoa, että taikapiiri muodostuu pelin alkaessa. Taikapiirin sisälle muodostuu tilapäinen maailma, jossa pelin säännöt hallitsevat. Tällöin myös merkityksiä käsitellään eri tavoin. Taikapiirissä pelaajat omaksuvat pelillisen asenteen.


title: Taikapiiri (pelitutkimus)

text: Taikapiirin merkitystä voi tarkastella esimerkillä, jossa pöydälle levitetty peli voi olla vain koriste. Tällaisessa tilanteessa pöydällä olevien pelin osien sijainnilla ei ole merkitystä, vaikka jokin osa olisi hukassa tai väärässä paikassa. Mutta heti kun pelaajat istuvat alas ja alkavat pelata, tulee pelin osien sijainnista merkityksellistä. Pelaajat keskittyvät peliin, joka välittää heidän keskinäisen vuorovaikutuksensa. Kun peli on käynnissä, pelaajat noudattavat pelin tarkasti määriteltyjä sääntöjä, eivätkä vain satunnaisesti järjestele pelinappuloita. Täten voidaan siis sanoa, että peli on eräänlainen sosiaalinen sopimus. Pelaajien päätös pelata muodostaa tyhjästä pelin kulkua opastavan ja ohjaavan auktoriteetin. Jos pelaajat eivät kokisi pelin sääntöjä sitoviksi, he olisivat vapaita esimerkiksi huijaamaan tai lähtemään pois kesken pelin.


title: Taikapiiri (pelitutkimus)

text: Taikapiiri antaa siis pelille erityisen merkityksen. Tärkein näistä merkityksistä on voittoehdot. Pelin voittamisella ei ole välttämättä mitään merkitystä taikapiirin ulkopuolella, mutta silti pelaajat tähtäävät voittoon. Osallistumalla peliin pelaajat ovat omaksuneen pelin tuomat olettamukset sekä asetukset esimerkiksi juuri voittoon liittyen.


title: Taikapiiri (pelitutkimus)

text: Taikapiirin käsitettä on kritisoitu monella eri tavalla. Darryl Woodfordin mukaan ensimmäinen taikapiirin käsitteen kritiikki nousi Edward Castronovan kirjasta "Synthetic Worlds" vuodelta 2005. Castronovan mukaan piiri on kalvo, jota ei voi sulkea lopullisesti. Pelaajat kulkevat kalvon lävitse jatkuvasti, kantaen mukanaan omia asenteita. Kirja ei kuitenkaan hylkää taikapiirin käsitettä, vaan kutsuu kalvoteoriaa “melkein-taikapiiriksi”.


title: Taikapiiri (pelitutkimus)

text: Käsitteen mukaan se erottaa arkimaailman ja pelitilan toisistaan, eikä mikään ulkopuolinen voi vaikuttaa taikapiirin sisällä tapahtuvaan. Pelaajat tuovat kuitenkin omia tietojaan taikapiirin sisälle, toisin sanoen ulkomaailma vaikuttaa taikapiiriin. Täten normaalielämästä eroavaa “erillistä tilaa” on vaikeampi pitää yllä.


title: Taikapiiri (pelitutkimus)

text: Joshua Fairfield kritisoi taikapiirin käsitettä lakiteknisestä näkökulmasta. Hänen mukaansa todellisen maailman ja pelitilan erottava taikapiiri ei toimi, koska todellista maailmaa ei voi erottaa virtuaalisesta maailmasta. Taikapiirin tarkoituksena on suojella ulkomaailman lailta, koska monia pelin sisäisiä tapahtumia voidaan pitää laittomina ulkomaailmassa. Taikapiiri ei kuitenkaan suojele lailta, koska esimerkiksi "World of Warcraft" -pelin palvelimet ovat maiden sisällä ja täten kansallisten lakien alaisia.


title: Taikapiiri (pelitutkimus)

text: Pelaajien tekemät teot voivat vaikuttaa myös pelien ulkopuolella. Jos pelaaja esimerkiksi hakkeroi toisen pelaajan tilin ja poistaa hänen avatarinsa, taikapiirin käsitteen mukaan tämä teko ei kosketa ulkomaailman lakeja. Vaikka teko onkin virtuaalinen, teko on rangaistavissa todellisessa elämässä.


title: Taikapiiri (pelitutkimus)

text: Taikapiirin tulisi myös suojella peliä ulkomaailman rahataloudelta. Näin ei kuitenkaan ole, koska monet pelit sisältävät niin sanottuja mikromaksuja, jotka perustuvat todelliseen rahaan.


title: Taikapiiri (pelitutkimus)

text: Jesper Juul puolustaa taikapiirin käsitettä, ja sanoo, että kritiikki perustuu usein taikapiirin peruskäsitteen väärinymmärtämiseen. Zimmerman on itse myöhemmin korostanut, että "Rules of Play" -kirja on kirjoitettu pelisuunnittelijoiden näkökulmasta, eikä koe, että termi on ansainnut kaikkea saamaansa kritiikkiä. Salen ja Zimmerman ovat kuitenkin osasyyllisiä sekaannuksiin, koska he käyttävät taikapiiristä ilmauksia ”tietty paikka” ja ”erillinen todellisesta maailmasta”.


title: Taikapiiri (pelitutkimus)

text: Monien tutkijoiden mukaan sana ”piiri” ei kuvaa pelitilannetta tarpeeksi hyvin. Fairfieldin mukaan taikapiiri pitäisi muuttaa ”suostumuksen säännöksi”, jossa pelitilan erottamisen sijaan pelaajan oma käsitys siitä, mikä on hyväksyttävää pelin sisällä, on tärkeämpää. Woodford kritisoi Salenin ja Zimmermanin käsitystä taikapiiristä, jonka mukaan taikapiirillä voi olla ”avoimia tai suljettuja yhteyksiä sen kontekstiin”, toisin sanoen piirin ja ulkomaailman välillä kulkee informaatiota. Woodfordin mukaan termi on metaforana geometrisestikin mahdoton, sillä piiri ei voi olla avonainen.


title: Taikapiiri (pelitutkimus)

text: Juul ehdottaa taikapiirille toista termiä. Sen sijaan, että pelitilannetta kutsuttaisiin piiriksi, sitä voitaisiin kutsua “palapelin palaksi”. Kun peli nähdään palapelin palana, niin peli ei välttämättä mahdu annettuun kontekstiin. Sen sijaan, että keskusteltaisiin siitä, ovatko pelit erillisiä kokemuksia vai ei, voidaan analysoida, miten peli mahtuu kontekstiin. Garry Crawford kritisoi tätä termiä sanomalla, että vaikka tämä uusi termi on taikapiirin termiä joltain osin parempi, ei välttämättä tarvita uusia konsepteja tai katsoa olemassa olevan tutkimuksen ulkopuolelle.


title: Taikapiiri (pelitutkimus)

text: Woodfordin mielestä taikapiirin käsite ei ole enää relevantti, kun tutkitaan nykypäivän pelejä. Hän ei ole myöskään ole löytänyt vakuuttavia argumentteja miksi termiä pitäisi käyttää nykypäivänä. Hänen mukaansa on tärkeää, että teoreettisen taikapiirin käsitteen rajoitusten ei pitäisi antaa rajoittaa pelitutkijoiden työtä. Tärkeämpää on keskittyä tutkittavien pelien sääntöjen mahdollistamaan todellisen ja virtuaalisen maailman väliseen vuorovaikutukseen. Juulin mukaan tavanomaisen taikapiirin kritisoinnin sijaan on tärkeämpää siirtyä tutkimaan sitä, miten pelejä pelataan.


title: Adam Brown

text: Adam Brown (s. 29. toukokuuta 1980) on englantilainen näyttelijä, joka tunnetaan parhaiten Peter Jacksonin ohjaamasta "Hobitti"-elokuvatrilogiasta, jossa hän esitti Thorinin retkikuntaan kuuluvaa Ori-kääpiötä.


title: Adam Brown

text: Brown on kotoisin Hungerfordista, Berkshirestä, ja hän on opiskellut teatteria Middlesexin yliopistossa. Uransa alussa hän esitti komediaa, kuten pantomiiminäytöksiä, Clare Plestedin kanssa. "Hobitti"-trilogiasta Brown haki alun perin Bilbo Reppulin roolia, mutta hänet valittiin sen sijaan Oriksi. Se oli hänen ensimmäinen elokuvaroolinsa.


title: Adam Brown

text: Brown valittiin vuonna 2015 toistaiseksi näyttelemään elokuvaan "", joka sai ensi-iltansa vuonna 2017.


title: Elisabeth (Belgian kruununprinsessa)

text: Prinsessa Elisabeth, Brabantin herttuatar (; ; s. 25. lokakuuta 2001 Anderlecht, Bryssel) on Belgian kruununprinsessa. Hän on nykyisen kuninkaan Philippen ja kuningattaren Mathilden esikoinen. Elisabethillä on kaksi veljeä Gabriel (s. 2003) ja Emmanuel (s. 2005) sekä yksi sisko Eléonore (s. 2008). Elisabeth peri kruununperijän arvon isältään Philippeltä, josta tuli kuningas heinäkuussa 2013 Elisabethin isoisän Albert II:n luovuttua kruunusta.


title: Elisabeth (Belgian kruununprinsessa)

text: Elisabethista tulee aikanaan Belgian ensimmäinen kuningatar, sillä ennen hänen syntymäänsä lakia muutettiin siten, että myös naispuolinen perijä voi nousta hallitsijaksi.


title: Pelisuunnittelumalli

text: Pelisuunnittelumalli () tarkoittaa peleissä yleisesti toistuvien elementtien ja niiden välisten vuorovaikutussuhteiden kuvauksia. Pelisuunnittelumalli sisältää puoliformaalin kuvauksen pelin elementeistä eri abstraktiotasoilta tarkasteltuna sekä elementtien ja abstraktiotasojen välisten vuorovaikutussuhteiden kuvauksen. Pelisuunnittelumallit toimivat keskustelun ja kokonaisuuden hallinnan välineenä pelisuunnitteluprosessissa. Tämä artikkeli keskittyy videopelien pelikokemukseen ja pelien kerrontaan liittyvässä suunnittelussa käytettäviin malleihin.


title: Pelisuunnittelumalli

text: Suunnittelumallien idea esiteltiin ensimmäisen kerran 1970-luvulla arkkitehti Christopher Alexanderin kirjassa "A Pattern Language: Towns, Buildings, Construction". Kirjassaan Alexander kuvaa arkkitehtien toistuvasti työssään kohtaamia, toisiinsa kytkeytyviä suunnitteluhaasteita ja esittelee ajatuksen suunnittelua ohjaavien valmiiden ratkaisujen kokoelmista. Tällaiset dokumentoidut ratkaisut, suunnittelumallit, pyrkivät olemaan kokoelma uudelleenkäytettäviä ratkaisuja toistuvien ongelmien ratkaisemiseksi.


title: Pelisuunnittelumalli

text: Suunnittelumallien käyttö on lisääntynyt myös monilla muilla sovellusaloilla. Suunnittelumalleja esitettiin ohjelmistotuotannon työvälineeksi 1990-luvun alussa ja myöhemmin niitä on otettu käyttöön myös vuorovaikutussuunnittelussa.


title: Pelisuunnittelumalli

text: Ensimmäiset ajatukset pelien toistuvien rakenteiden mahdollisuudesta esitti Elliot Avedon julkaisussaan ”Structure of Games”. Myöhemmin näiden toistuvien elementtien käyttöä pelisuunnittelussa on tutkittu eri näkökulmista. Suunnittelumallien käytön mahdollisuutta pelisuunnittelussa esitti ensimmäisenä Bernd Kreimeier artikkelissaan "The Case for Game Design Patterns". Myöhemmin ajatusta on kehitetty eteenpäin ja tutkimustyön tuloksena on syntynyt teoriapohjan lisäksi laaja suunnittelumallien kokoelma, jota on pyritty kehittämään vastaamaan peliteollisuuden käytännön tarpeita.


title: Pelisuunnittelumalli

text: Pelisuunnittelussa esiintyvä keskeinen ongelma on kuinka luoda peli-idean fantasiamaailmasta toimiva järjestelmä, pelattava peli. Pelisuunnittelijan on löydettävä avainelementtejä ideastaan ja rakennettava peli näiden elementtien ympärille. Peleissä voi olla useita avainelementtejä joiden hallinta voi olla suunnittelijalle vaikeaa. Pelit ovatkin luonteeltaan kompleksisia kokonaisuuksia joihin liittyvä suunnittelutyö on vaikeasti kuvattavissa ja mitattavissa oleva kokonaisuus.


title: Pelisuunnittelumalli

text: Peleistä on löydetty rakenteellisia, muuttumattomia elementtejä, jotka ovat tyypillisiä kaikille peleille, pelaajan kulttuurisista eroista, pelityyppien eroavaisuuksista tai pelien tarkoitusperistä huolimatta. Näiden samanlaisina toistuvien elementtien kuvaamiseen yleiskäyttöisinä malleina tarvitaan viitekehys, joka kertoo minkälaisia fyysisiä tai loogisia komponentteja pelit pitävät sisällään.


title: Pelisuunnittelumalli

text: Pelien viitekehysmalli perustuu olettamukseen että pelaamista voidaan kuvata pelin elementtien ja niiden välillä tapahtuvien määrällisten tilojen muutoksena. Viitekehyksen pyrkimyksenä on käsitteellistää pelien toiminnallista mekaniikkaa tarkastelemalla pelikokemusta ja pelaajien aktiviteetteja pelin sisällä.


title: Pelisuunnittelumalli

text: Viitekehys muodostuu peleissä yleisesti ja usein esiintyvistä elementeistä, pelien "rakennuspalikoista". Jotta elementtiä voitaisiin käyttää pelejä yleisesti kuvaavana komponenttina, täytyy sen täyttää kolme kriteeriä: elementin on esiinnyttävä arkkityyppisistä peleissä, elementit eivät saa olla päällekkäisiä keskenään ja elementeillä on luonnollisia yhteyksiä muihin löydettyihin komponentteihin. Viitekehyksen kaikki komponentit eivät esiinny kaikissa peleissä, eikä viitekehys kuvaile mitään tiettyä peligenreä.


title: Pelisuunnittelumalli

text: Peleistä on löydetty seuraavia toistuvia elementtiluokkia: kokonaisvaltaiset komponentit, rajaavat-komponentit, ajalliset komponentit sekä rakenteelliset komponentit. Nämä yleiset luokat heijastavat neljää erilaista näkökulmaa pelaamisen tarkasteluun. Näiden komponenttiluokkien muodostamaa viitekehystä voidaan käyttää kuvaamaan mitä tahansa peliä.Vaikka edellä kuvattu viitekehys kuvaa peleihin liittyvät komponentit kattavasti, se ei kuvaa selvästi ja tyhjentävästi kuinka nämä komponentit vuorovaikuttavat keskenään pelikokemuksen muodostumisessa. Pelisuunnittelumallien tarkoituksena on tuoda esiin näiden viitekehyksestä esiintyvien komponenttien väliset vuorovaikutussuhteet sekä toimia komponenttien varsinaisena ilmentymänä, komponentin dokumentaationa. Pelisuunnittelumallit ovatkin keskinäisesti toisistaan riippuvia kuvauksia yleisesti pelisuunnitteluun liittyvistä, suunnitteluprojektista toiseen toistuvista elementeistä.


title: Pelisuunnittelumalli

text: Pelisuunnittelumallit tarjoavat rakenteen pelikokemukseen ja pelisuunnitteluun liittyvän tietämyksen dokumentoimiselle. Tätä tietämystä voidaan käyttää niin pelien suunnittelussa kuin pelien analysoinnissa. Mallit tukevat ideoiden muodostamista erityisesti uusien pelityyppien luomisessa, mutta niitä voidaan käyttää myös tuomaan rakenteellinen lähestymistapa peliprojektien konseptien luontiin. Analyysissä voidaan myös kategorisoida pelejä elementtien samankaltaisuuden tai eroavaisuuksien mukaan.


title: Pelisuunnittelumalli

text: Mallien käytöllä on aina vaikutuksensa muihin pelissä käytettyihin malleihin eli niillä on relaatiosuhde toisiinsa nähden. Kirjallisuudessa on esitelty kolme yleisesti esiintyvää relaatiotyyppiä joita käytetään ilmentämään mallien välistä vuorovaikutusverkkoa. Nämä relaatioluokat ovat "toteuttavat", "mukauttavat" ja "potentiaalisesti ristiriitaiset" relaatiot. Toteuttavan relaation esiintyessä mallissa aiheuttaa malli toisen (relaatiolistassa esiintyvän) mallin esiintymisen pelissä. Mukauttavien relaatioiden esiintyessä mallissa kohdistuvat mallin käytön vaikutukset myös relaatioparin toiseen osapuoleen. Potentiaalisesti ristiriitaisissa relaatioissa voi mallin käyttö joissakin yhteyksissä estää joidenkin toisten mallien käytön.


title: Pelisuunnittelumalli

text: Suunnittelumallien käyttämisellä on katsottu saavutettavan useita hyötyjä niin pelien rakenteen analysointityössä kuin pelikokemukseen liittyvässä suunnittelutyössä. Pelien suunnitteluprosessissa mallien käyttö tuo seuraavia hyötyjä:Koska suunnittelumallit pyrkivät olemaan muodollinen kuvaus pelistä, tarvitaan yhtenäinen menetelmä joka kuvaa mallien piirteet kattavasti. Tällaisissa mallien kuvauksien pohjissa on katsottu hyödyllisiksi seuraavat osiot; nimi, mallin ydinkuvaus, yleinen kuvaus, mallin käyttökohteet, mallin käyttöön liittyvät seuraukset, malliin liittyvät toiset mallit ja viitteet toisiin malleihin.Kirjallisuudessa esitetyt valmiit suunnittelumallit kuvaavat laaja-alaisesti pelaamiseen liittyviä näkökulmia eri abstraktiotasoilla. Mallien pääkategoriat kuvauksineen ovat seuraavat:Koska kaikilla malleilla on relaatioita toisiin malleihin, tarvitaan mallien käyttöön käsikirjamainen mallien lista. Seuraavassa esimerkissä esitellään yksi kategoriaan "Game Elements" kuuluva malli, siltä osin kuin se on mahdollista esittää ilman viitteitä muihin malleihin.


title: Pelisuunnittelumalli

text: Mallien käytön idea pelisuunnittelussa on verrattain uusi. Peliteollisuus ei ole ottanut näitä pelikokonaisuuksien hallintaan tarkoitettuja formaaleja tapoja laajamittaisesti käyttöön. On esitetty, että suunnittelumallit ovat liian teoreettisia ja liian kuvailevia käytännön pelisuunnitteluprojektien tarpeisiin nähden. Mallien pitäisi tarjota suoraan ratkaisuja spesifisiin ongelmiin eikä vain toimia ideoinnin välineenä. On esitetty että mallien tulisi olla luonteeltaan suunnittelutyötä ohjaavia eikä kuvailevia. Myös pelien laadun mittaamiseen tarvittaisiin mittari ja kyseinen mittaustapa tulisi sisällyttää ohjaaviin malleihin mukaan.


title: Nimir Abdel-Aziz

text: Nimir Abdel-Aziz (s. 5. helmikuuta 1992 Haag) on alankomaalainen lentopalloilija, joka edustaa Puolan lentopalloliigassa pelaavaa ZAKSA Kędzierzyn-Koźlea. Abdel-Aziz on pelipaikaltaan syöttäjä. Hän on kuulunut myös vuodesta 2011 alkaen Alankomaiden maajoukkueeseen.


title: Nimir Abdel-Aziz

text: Abdel-Aziz aloitti uransa vuonna 2009 kotimaansa Dynamo Apeldoornissa voittaen yhden Hollannin mestaruuden. Vuodet 2010-2011 hän edusti Landstede Volleybalia, ennen kuin vuonna 2011 siirtyi Italiaan ja Sisley Bellunoon, jota Abdel-Aziz edusti vuoden, ennen kuin siirtyi niin ikään italialaiseen Bre Banca Lannutti Cuneoon. Vuonna 2013 Abdel-Aziz siirtyi Italiasta turkkilaiseen Ziraat Bankası Ankaraan, jota Abdel-Aziz edusti niin ikään vuoden, ennen kuin siirtyi vuonna 2014 nykyiseen seuraansa ZAKSA Kędzierzyn-Koźleen, jossa hän on voittanut kerran liigahopeaa.


title: Nimir Abdel-Aziz

text: Alankomaiden maajoukkueessa Abdel-Aziz on pelannut vuodesta 2011 alkaen. Hänen suurin saavutuksensa siinä on Euroliigan voitto vuonna 2012.


title: Nimir Abdel-Aziz

text: Abdel-Aziz on 201 senttimetriä pitkä ja painaa 86 kilogrammaa. Hänen lyöntikorkeutensa on peräti 356 senttimetriä ja blokkikorkeutensakin 340 senttimetriä.


title: Schleswig-Holstein (D182)

text: Schleswig-Holstein (runkonumero D182) oli Saksan liittotasavallan laivaston ja myöhemmin yhdistyneen Saksan laivaston Hamburg-luokan ohjushävittäjä.


title: Schleswig-Holstein (D182)

text: Alus tilattiin Hampurista Stülcken-Werftiltä. Sen köli laskettiin 20. elokuuta 1959 ja alus laskettiin vesille 20. elokuuta 1960. Alus otettiin palvelukseen 12. lokakuuta 1964.


title: Schleswig-Holstein (D182)

text: Alus poistettiin palveluksesta 15. joulukuuta 1994 ja se romutettiin Belgiassa.


title: Bayern (D183)

text: Bayern (runkonumero D183) oli Saksan liittotasavallan laivaston ja myöhemmin yhdistyneen Saksan laivaston Hamburg-luokan ohjushävittäjä.


title: Bayern (D183)

text: Alus tilattiin Hampurista Stülcken-Werftiltä. Sen köli laskettiin 15. helmikuuta 1961 ja alus laskettiin vesille 14. elokuuta 1962. Alus otettiin palvelukseen 6. heinäkuuta 1965.


title: Bayern (D183)

text: Alus poistettiin palveluksesta 16. joulukuuta 1993 ja se myytiin romutettavaksi 24. syyskuuta 1995.


title: Hessen (D184)

text: Hessen (runkonumero D184) oli Saksan liittotasavallan laivaston ja myöhemmin yhdistyneen Saksan laivaston Hamburg-luokan ohjushävittäjä.


title: Hessen (D184)

text: Alus tilattiin Hampurista Stülcken-Werftiltä. Sen köli laskettiin 15. helmikuuta 1961 ja alus laskettiin vesille 4. toukokuuta 1963. Alus otettiin palvelukseen 8. lokakuuta 1968.


title: Hessen (D184)

text: Alus poistettiin palveluksesta 29. maaliskuuta 1990 ja se myytiin romutettavaksi 8. syyskuuta 1991.


title: Kryštof Krýzl

text: Kryštof Krýzl (s. 12. lokakuuta 1986 Praha) on tšekkiläinen alppihiihtäjä. Hän edustaa Dukla Libereciä.


title: Kryštof Krýzl

text: Krýzl debytoi alppihiihdon maailmancupissa lokakuussa 2005 Söldenissä suurpujottelussa. Ensimmäiset maailmancupin pisteensä hän saavutti tammikuussa 2008 Chamonix'n superyhdistetyssä ollen sijalla 25. Krýzlin paras sijoitus maailmancupin osakilpailussa on yhdeksäs, jonka hän laski joulukuussa 2008 Val d'Iseren superyhdistetyssä.


title: Kryštof Krýzl

text: Krýzl on myös kilpaillut kolmissa talviolympialaisissa peräkkäin vuosina 2006-2014. Hänen paras olympiasijoituksensa on 17. sija superyhdistetystä vuoden 2010 Vancouverin kisoista. Krýzl on myös osallistunut viisiin MM-kilpailuihin, joissa hänen paras sijoituksensa on kahdeksas pujottelusta Val d'Iseren MM-kisoista vuodelta 2009. Vuonna 2013 Krýzl voitti pronssia pujottelusta talviuniversiadeista Trentinosta, kilpailussa, jonka voitti Suomen Joonas Räsänen.


title: Joonas Räsänen

text: Joonas Räsänen (s. 25. lokakuuta 1989) on suomalainen alppihiihtäjä, joka edustaa Levi Ski Clubia.


title: Joonas Räsänen

text: Räsänen debytoi alppihiihdon maailmancupissa marraskuussa 2009 Levillä keskeyttäen kilpailun. Hän ei ole saavuttanut urallaan vielä yhtään maailmancupin pistettä. Räsänen on kilpaillut kuudessa maailmancupin osakilpailussa.


title: Joonas Räsänen

text: Räsänen voitti kultaa pujottelusta vuoden 2013 talviuniversiadeissa Trentinossa joulukuussa 2013. Samoissa kisoissa Räsänen oli suurpujottelun 18. Hän on osallistunut myös kaksiin nuorten MM-kilpailuihin.


title: McLaren MP4-30

text: McLaren MP4-30 on brittiläisen Formula 1 -talli McLarenin käyttämä auto kaudella 2015. Autolla kilpailevat Jenson Button sekä paluun talliin tehnyt espanjalainen Fernando Alonso.


title: McLaren MP4-30

text: MP4-30 on ensimmäinen Hondan moottoreita käyttävä McLaren-auto sitten vuonna 1992 käytetyn McLaren MP4/7A:n. Vuosina 1995–2014 talli käytti Mercedeksen voimanlähteitä.


title: McLaren MP4-30

text: Auton debyyttikisa oli vuoden 2015 Australian GP. Avauskilpailussa testionnettomuudessa loukkaantunutta Alonsoa tuurasi testikuljettaja Kevin Magnussen. Kilpailussa Magnussen ei kuitenkaan päässyt lähtöruudukkoon asti, sillä hänen moottorinsa hajosi ulostulokierroksella ennen lähtöruudukkoa. Jenson Button onnistui kuitenkin tuomaan oman autonsa maaliin saakka 11. sijalla, jääden maaliin selviytyneistä ainoana ilman MM-pisteitä.


title: Rievä

text: Ohrarievä eli rievä (Tampereen murteella ”riävä”) on Pirkanmaan Tampereelta lähtöisin oleva suomalainen perinneleipä, jonka (ainakin erään reseptin) keksijäksi on julistautunut Ståhlbergin leipomo. Rievä on vaalea hiivaleipä, joka valmistetaan yleensä ohra- ja vehnäjauhoista (likimain 50/50-suhteella), mutta siihen voidaan lisätä myös kaurahiutaleita tai -jauhoa. Rievä on yksinkertainen leipä valmistaa, ja sen tunnistaa tyypillisestä pyöreästä muodosta ja haarukalla pistellyistä rei'istä. Rievä syödään perinteisesti uunituoreena voin kanssa.


title: Rievä

text: Rievät kuuluvat perinteiseen pirkanmaalaiseen leipomiskulttuuriin. Tarinan mukaan ensimmäiset rievät leivottiin 1950-luvulla, koska Ståhlberg ja Raekallio tulivat vahingossa ostaneeksi suuren määrän ohrajauhoja. Kun he miettivät, mitä jauhoilla tehtäisiin, syntyi ajatus ohraleivästä. Ståhlberg ja moni muu paikallinen leipomo valmistavat yhä tätä Pirkanmaalla suosittua leipää.


title: Fletcher-luokka

text: Fletcher-luokka oli Yhdysvaltain laivaston toisessa maailmansodassa ja sen jälkeen palvellut hävittäjäluokka. Luokka suunniteltiin 1939 laivaston petyttyä aiempien hävittäjien johtoalusten kuten Porter- ja Somers-luokkien suorituskykyyn. Osa luokan aluksista palveli laivastossa edelleen Korean ja Vietnamin sodissa.


title: Fletcher-luokka

text: Laivasto otti palvelukseensa 175 luokan alusta vuosina 1942–1944 eli enemmän kuin mitään muuta hävittäjäluokkaa. Luokka osoittautui käytössä onnistuneeksi. Sen suunniteltunopeus oli 38 solmua ja aseistuksena oli viisi yksiputkista viiden tuuman tykkiä ja kymmenen 21 tuuman torpedoputkea kahtena keskilaivaan sijoitettuna viisiputkisena patterina. Myöhemmät Allen M. Sumner- ja Gearing-luokat ovat luokan paranneltuja muunnoksia.


title: Fletcher-luokka

text: Pitkän toimintamatkan omaavat alukset kykenivät osallistumaan kaikkiin sotatoimiin, joita pidettiin hävittäjille mahdollisina sukellusveneiden ja ilmatorjunnasta aina pinta-alusten välisiin taisteluihin. Luokan alukset upottivat kaikkiaan 29 keisarillisen Japanin laivaston sukellusvenettä. Toisen maailmansodan päätyttyä yksitoista alusta myytiin liittolaismaihin.


title: Savannah (kissa)

text: Savannah tai savannikissa on servaalin ja kesykissan risteytys. Servaaleja risteytettiin kesykissan kanssa ensimmäisen kerran 1980-luvulla. Laajamittainen servaalihybridien kasvatus alkoi 1990-luvulla, kun yhdysvaltalaiset Patrick Kelly ja Joyce Sroufe saivat kansainvälisen kissaliiton (TICA) hyväksynnän sekä liiton vahvistaman standardin uudelle hybridirodulle ja alkoivat kaupallisen risteytystoiminnan. Rotu sai englanninkieliseksi nimekseen "savannah" (). Muut suuret kansainväliset kattojärjestöt (FIFe ja CFA) eivät rekisteröi savannah-kissoja villikissataustan vuoksi.


title: Savannah (kissa)

text: Hybridikissojen ensimmäisten risteytyssukupolvien koiraat ovat steriilejä, mutta ne tulevat lisääntymiskykyisiksi noin viidennestä sukupolvesta lähtien. Naaraat sen sijaan ovat hedelmällisiä jo ensimmäisestä sukupolvesta lähtien. Savannah-kissat ovat saaneet nopeasti suuren suosion lemmikkeinä, ja lukuisat kissalat ympäri maailmaa (mukaan lukien Suomessa) tuottavat nykyisin näitä hybridipentuja. Savannah-kissat ovat tavallisia kesykissoja suurikokoisempia, älykkäitä, seurallisia, leikkisiä ja niitä luonnehditaan myös jossain määrin koiramaisiksi.


title: Savannah (kissa)

text: Koska savannah-kissat saadaan aikaan ristisiitoksella servaalin ja kotikissan välillä, jokainen savannah-sukupolvi numeroidaan. Esimerkiksi kissa joka on suoraan servaalin ja kotikissan risteytys on F1-sukupolvea, ja ne ovat 50 % servaaleja.


title: Savannah (kissa)

text: F1-sukupolven savannaheja on vaikea tuottaa servaalin ja kotikissan erilaisten tiineysaikojen vuoksi (servaalilla 75 päivää ja kotikissalla 65 päivää). Pennut syntyvät ennenaikaisesti. Servaaleja on myös vaikea saada kiinnostumaan tavallisesta kotikissasta. Servaaleja paritetaan siksi yleensä nykyään savannah-naaraiden kanssa.


title: Savannah (kissa)

text: Savannah-kissojen tuotantoa on kritisoitu, kun kahta eri lajia on risteytetty keskenään ihmisen toimesta. Savannah-kissojen kasvattajat ovat tulleet taitaviksi F1-sukupolven pentujen pitämiseen hengissä ennenaikaisesta synnytyksestä huolimatta. Risteytystä on tehty onnistuneesti myös naarasservaalin ja uroskissan yhdistelmällä, jolloin ongelmaa ennenaikaisesta syntymisestä ei ole. Lisäksi F1-risteytyksessä nykyisin käytetään usein savannah-kissaa, joka on muutenkin toivottua toivottujen rotupiirteiden lisäämiseksi.


title: Savannah (kissa)

text: Servaalitaustan vuoksi savannahilla on joitakin ominaisuuksia, joiden vuoksi alkupään sukupolvet eivät sovellu aivan joka kotiin. Savannah voi olla todella utelias ja energinen, availla kaapin ovia ja sotkea paikkoja. F1-sukupolvella on toisinaan tavallista suurempi taipumus merkkailuun, myös kastroituna.


title: Robert Murić

text: Robert Murić (s. 12. maaliskuuta 1996 Varaždin, Kroatia) on kroatialainen jalkapalloilija, pelipaikaltaan hyökkääjä. Hän edustaa kaudella 2014–2015 Alankomaiden pääsarjassa Eredivisiessä pelaavaa AFC Ajaxia.


title: Robert Murić

text: Murić siirtyi 1. heinäkuuta 2014 Ajaxiin kroatialaisesta NK Dinamo Zagrebista.


title: Robert Murić

text: Ajax:


title: Pogo

text: Pogo on humoristinen strippisarjakuva, jota piirsi ja kirjoitti yhdysvaltalainen Walt Kelly (1913–1973). Sarja ilmestyi syndikoituna vuosina 1949–1975. "Pogo" on ollut arvostettu taitavan piirrostyönsä, omalaatuisen huumorinsa ja sisältämänsä poliittisen satiirin vuoksi.


title: Pogo

text: "Pogo" sijoittuu Okefenokeen suolle, joka on todellinen paikka Yhdysvaltain Georgian ja Floridan osavaltioiden rajalla. Sarjan hahmot ovat ihmismäisinä kuvattuja eläimiä, jotka edustavat karrikoituja luonteenpiirteitä. Hahmoja on kaikkiaan hyvin runsaasti, mutta päähenkilöihin kuuluvat ainakin vilpitön ja hyväntahtoinen Pogo-opossumi, sikaria poltteleva Albert-alligaattori, viisaudellaan ylpeilevä ja juonikas Howland-pöllö, synkeämielinen piikkisika ”Porky Pine”, höpsö kilpikonna Churchy LaFemme, ylpeä poliisikoira Beauregard ja viehättävä haisunäätä Miz Mademoiselle Hepzibah. Kaikki hahmot puhuvat omituista murteellista englantia, joka muistuttaa lähinnä Etelävaltioiden murretta, mutta sisältää paljon kielioppivirheitä, oudosti muotoiltuja ja keinotekoisia sanoja sekä koomista nonsenseä. Kelly sisällytti "Pogoon" usein myös visuaalista metahuumoria. Hän muun muassa tekstitti joidenkin sivuhahmojen puhekuplat erikoisilla kirjasintyypeillä, jotka kuvasivat hahmon persoonallisuutta. Esimerkiksi vanhoillinen diakoni-piisami puhuu aina fraktuura-kirjaimilla ja show-miesmäinen karhu P. T. Bridgeport sirkusjulisteiden värikkäällä fontilla, kun taas hautausurakoitsija-korppikotka Sarcophagus MacAbren puhekuplat muistuttavat mustareunuksisia kuolinilmoituksia.


title: Pogo

text: Walt Kelly loi "Pogon" ensimmäiset hahmot alun perin sarjakuviin, joita hän piirsi Dell Comicsin julkaisemaan "Animal Comics" -nimiseen sarjakuvalehteen vuodesta 1942. Pogo ja Albert olivat mukana jo ensimmäisestä tarinasta alkaen. Varhaisissa tarinoissa esiintyi myös Bumbazine-niminen tummaihoinen poika, mutta Kelly häivytti pian ihmishahmot kokonaan pois sarjasta. Lokakuussa 1948 hän alkoi piirtää samoista hahmoista kertonutta "Pogo"-nimellä ilmestynyttä sarjaa "New York Star" -lehteen, jonka kuvittajaksi hänet oli palkattu. Kyseinen lehti meni nurin jo seuraavan vuoden tammikuussa, mutta Kelly sai sen jälkeen myytyä "Pogon" Post-Hall-syndikaatille, joka alkoi levittää sitä. Sarja alkoi ilmestyä 16. toukokuuta 1949. "Pogo" ilmestyi parhaimmillaan lähes 500 lehdessä 14 eri maassa. Walt Kelly kuoli vuonna 1973, mutta hänen leskensä Selby Kelly jatkoi "Pogon" tekemistä vuoteen 1975, jolloin sarja lakkautettiin. Los Angeles Times Syndicate alkoi julkaista sarjaa vielä uudelleen vuonna 1989 Larry Doylen kirjoittamana ja Neal Sterneckyn piirtämänä. Se kuitenkin lakkasi jo muutaman vuoden kuluttua.


title: Pogo

text: "Pogon" huumori lähti usein liikkeelle perinteisestä slapstick-huumorista, mitä täydensi hahmojen omalaatuinen, humoristinen kieli. Kelly teki absurdia satiiria monenlaisista inhimillisen elämän ilmiöistä laittamalla eläinhahmonsa jäljittelemään ihmisten toimintaa, mutta ymmärtäen aina jotain väärin tai tulkiten vertauskuvalliset sanonnat kirjaimellisesti koomisin seurauksin. Juoni eteni usein omituisten assosiaatioiden kautta aiheesta toiseen. "Pogon" piirrostyyli muuttui sarjan myöhäisinä vuosina koko ajan runsaammaksi ja yksityiskohtaisemmaksi. Jotkut sarjassa esiintyneistä lausahduksista muodostuivat suosituiksi hokemiksi, varsinkin sarkastinen toteamus ”"We have met the enemy, and he is us"” (”Olemme kohdanneet vihollisen, ja hän on me”), jota Kelly käytti useissa ympäristönsuojelua puolustaneissa stripeissä.


title: Pogo

text: Kelly sisällytti "Pogoon" paljon poliittista satiiria. Vaalivuosina Pogo suostuteltiin usein pyrkimään vasten tahtoaan Yhdysvaltain presidentiksi. Sarjassa nähtiin eläinkarikatyyrejä monista tunnetuista poliitikoista. Kellyn ensimmäinen ja huomiota herättävin kokeilu tällä saralla oli vuonna 1953 ilmestynyt tarina, jossa kommunistivainoistaan tunnettu senaattori Joseph McCarthy oli kuvattu Simple J. Malarkey -nimisenä häijynä ilveksenä. Myöhemmin vuorossa oli monia Yhdysvaltain ja ulkomaiden johtajia. Koska kaikki lehdet eivät aina suostuneet julkaisemaan rohkeimmin kantaa ottavia "Pogo"-strippejä, Kelly otti tavaksi piirtää samoille päiville vaihtoehtoisia ”pupustrippejä”, joiden sisältö oli mahdollisimman harmitonta.


title: Pogo

text: Muut sarjakuvapiirtäjät ovat ylistäneet sekä "Pogon" piirrostyyliä että sisältöä. Sarjakuvahistorioitsija Robert C. Harveyn mukaan "Pogo" edustaa ”sarjakuvan huippua taiteena”.


title: Pogo

text: "Pogoa" ei ole julkaistu suomeksi.


title: Cristian Benavente

text: Cristian Benavente Bristol (s. 19. toukokuuta 1994 Alcalá de Henares, Madrid, Espanja) on perulainen jalkapalloilija, joka pelaa Jupiler Pro Leaguen Royal Charleroissa.


title: Cristian Benavente

text: Benaventen isä on espanjalainen ja äiti perulainen. Isä Agustín Benavente pelasi futsalia alasarjoissa ja äiti Magali Bristol lentopalloa maajoukkueessa. Espanjan pääkaupungin Madridin kupeessa syntynyt Benavente edusti Real Madridia kahdeksanvuotiaasta alkaen. Kaudella 2013–2014 hän nousi seuran reservijoukkueeseen Castillaan, jonka kanssa hän pelasi Espanjan toiseksi ja kolmanneksi korkeimmilla sarjatasoilla. Heinäkuussa 2015 Benavente siirtyi englantilaiseen Milton Keynes Donsiin, jonka kanssa hän teki kaksivuotisen sopimuksen. Tammikuussa 2016 hän siirtyi Royal Charleroiin.


title: Cristian Benavente

text: Benavente on pelannut äitinsä kotimaan Perun maajoukkueissa. Perun miesten maajoukkueessa hän debytoi 17. huhtikuuta 2013 ystävyysottelussa Meksikoa vastaan. Hän pelasi kahdessa ottelussa .


title: Erik Pettersson (jääpalloilija)

text: Erik Pettersson (s. 22. heinäkuuta 1995 s. Söderfors) on ruotsalainen jääpalloilija. Hän edustaa Ruotsin Elitserienissä pelaavaa Sandvikens AIK:ta.


title: Erik Pettersson (jääpalloilija)

text: Pettersson nousi kasvattajaseurassaan Söderfors GoIF:ssa edustusmiehistöön 14-vuotiaana kaudella 2009-2010. Seuraavana vuonna hän siirtyi Elitserieniin huippuseuraan Sandvikeniin ja on oli voittamassa 15-vuotiaana ensimmäistä Ruotsin mestaruuttaan. Tähän mennessä mestaruuksia on kertynyt kaksi. Hänet valittiin keväällä 2014 Ruotsin A-maajoukkueeseen, jossa hän on ollut voittamassa hopeaa kevään 2014 MM-kisoissa.


title: Erik Pettersson (jääpalloilija)

text: Maajoukkueessa


title: Erik Pettersson (jääpalloilija)

text: Seurajoukkueissa


title: Erik Pettersson (jääpalloilija)

text: Henkilökohtaisesti


title: Walt Kelly

text: Walter (Walt) Crawford Kelly (25. elokuuta 1913 Philadelphia – 18. lokakuuta 1973 Los Angeles) oli yhdysvaltalainen sarjakuvataiteilija, joka muistetaan parhaiten luomastaan strippisarjakuvasta "Pogo".


title: Walt Kelly

text: Kelly varttui Connecticutin Bridgeportissa ja työskenteli ensin toimittajana ja kuvittajana kotikaupunkinsa lehdessä "Bridgeport Postissa". Vuosina 1936–1941 hän työskenteli animaattorina Disneyn studiolla. Hän oli mukana tekemässä muun muassa "Lumikkia", "Pinokkiota" ja "Fantasiaa". Vaikka Disneyllä vietetyt vuodet toimivatkin Kellyn ”piirustuskouluna”, hän ei pitänyt työnsä epäitsenäisestä luonteesta, ja lähti Disneyltä vuoden 1941 suuren työriidan aikana. Hän siirtyi sarjakuva-alalle, ja ryhtyi piirtämään vuodesta 1942 alkaen Dell Comicsin julkaisemaan "Animal Comics" -sarjakuvalehteen tarinoita, joissa esiintyivät ensi kerran tulevat "Pogon" päähenkilöt, ensimmäisinä Pogo-opossumi ja Albert-alligaattori.


title: Walt Kelly

text: Kelly palkattiin vuonna 1948 aloittaneen, lyhytikäiseksi jääneen "The New York Star" -nimisen lehden kuvittajaksi ja taiteelliseksi johtajaksi. Koska lehdessä ei ollut omaa sarjakuvaa, Kelly ryhtyi piirtämään "Pogoa" sen sivuilla lokakuusta 1948 alkaen. Lehti lakkasi ilmestymästä jo tammikuussa 1949, mutta Kelly sai sarjakuvansa myytyä Post-Hall-syndikaatille, ja "Pogo" alkoi ilmestyä syndikoituna 16. toukokuuta 1949 alkaen. Suosionsa huipulla "Pogo" ilmestyi lähes 500 lehdessä 14 eri maassa. Sarja muistetaan taitavasta piirrostyylistään, älykkäästä ja omalaatuisestaan huumoristaan, sisältämästään ajankohtaisesta poliittisesta satiirista sekä erikoisesta kielestään. "Pogo" sijoittuu Georgiassa sijaitsevalle Okefenokeen suolle ja sen eläinhahmot puhuvat erikoista Etelävaltioiden murretta. Kelly piirsi strippeihin vuosien varrella tunnistettavia karikatyyrejä useista tunnetuista poliitikoista. Sarjan piirrostyyli muuttui myöhempinä vuosina entistäkin runsaammaksi ja yksityiskohtaisemmaksi. Kellylle myönnettiin National Cartoonists Societyn Reuben-palkinto vuonna 1951.


title: Walt Kelly

text: Kelly kuoli vuonna 1973 diabetekseen. Hänen leskensä Selby Kelly jatkoi "Pogon" piirtämistä sen jälkeen vielä kahden vuoden ajan.


title: Lights (kappale)

text: Lights on brittiläisartisti Ellie Gouldingin kappale hänen "Bright Lights"-studioalbumilta, joka on uusintapainos hänen Lights-debyyttialbumista. Kappaleeseen idean sai Gouldingin lapsuuden pimeän pelosta ja sen sanoittivat Goulding, Richard Stannard sekä Ash Howes. Se julkaistiin Isossa-Britanniassa debyyttialbumin kuudentena sekä "Bright Lights"-albumin toisea singlenä 13. maaliskuuta 2011.


title: Lights (kappale)

text: "Lights" sai pääosin positiivisen vastaanoton musiikkikriitikoilta, jotka yllättyivät kappaleen tuotannosta sekä Gouldingin "eteerisistä" sanoista. Kappale oli kaupallinen menestys, saavuttaen sijoituksia kymmenen sekä kahdenkymmenen parhaan joukossa lukuisissa valtioissa. Yhdysvalloissa "Lights" oli nukkuva hitti, saavuttaen Billboard Hot 100-listan toisen sijan vasta kolmenkymmenenkolmen viikon listallaolemisen jälkeen sekä muodostuen yhdeksi niistä muutamista kappaleista, joka on viettänyt Hot 100-listalla yli vuoden. Kappaletta on myyty Yhdysvalloissa yli neljä miljoonaa kopiota. Loppuvuodesta 2012 "Lights" saavutti Hot 100-listan vuoden päätöslistan viidennen sekä Pop Songsin vuoden päätöslistan ensimmäisen sijan.


title: Platt-LePage XR-1

text: Platt-LePage XR-1 oli yhdysvaltalainen kaksiroottorinen helikopteri, jota valmisti Platt-LePage Aircraft Company. Kopteri oli ensimmäinen Yhdysvaltain armeijan ilmavoimien (USAAF) kokeilema helikopterityyppi, lentäen ensilentonsa 1941. Kopterityyppi jäi prototyyppiasteelle siitä huolimatta, että sen koelennot vaikuttivat lupaavilta, sillä XR-1:tä parempia koptereita oli jo tuotannossa kun se tuli käyttöönottovalmiiksi.


title: Platt-LePage XR-1

text:
Platt-LePage voitti XR-1 -suunnitelmallaan armeijan kilpailun sen ensimmäisen helikopterityypin kehittämiseksi, ja sopimus kopterin tilaamisesta tehtiin 19. heinäkuuta 1940. Ensimmäisen prototyypin rakentaminen alkoi suoraan sopimuksen allekirjoittamisen jälkeen ja se luovutettiin armeijan koekäyttöön 1. tammikuuta 1941.
Koelento-ohjelma käynnistyi toukokuussa 1941, ja sen ensimmäiset matalalla ja hitaasti tehdyt lennot sujuivat hyvin. Ensimmäiset ongelmat kohdattiin, kun XR-1:llä yritettiin ensi kertaa lentää korkeammalla. Kopteri törmäsi maahan ja vaurioitui vakavasti. Erilaisten ongelmien vaivaamat koelennot jatkuivat uudelleenrakentamisen jälkeen aina kevääseen 1943, jolloin kopteri tuhoutui lopullisesti törmätessään maahan. Koelennot jatkuivat kuitenkin jälleen saman vuoden lopulla toisella prototyypillä, jonka huonot suoritusarvot johtivat lopulta ohjelman rahoituksen katkaisemiseen huhtikuussa 1945. XR-1A lahjoitettiin Smithsonian-instituutille, ja se on nykyisin varastoituna restauroimattomana Paul Garber Restoration and Storage Facilityssä.


title: Danny Denzongpa

text: Tshering Phintso ”Danny” Denzongpa (s. 25. helmikuuta 1948 Yuksom, Sikkim) on intialainen näyttelijä. Hän on työskennellyt enimmäkseen hindinkielisissä elokuvissa, joissa hänet tunnetaan parhaiten roiston rooleistaan, mutta on esiintynyt myös useissa nepalin-, tamilin-, telugun- ja bengalinkielisissä elokuvissa. Hänellä on ollut rooleja myös kansainvälisissä elokuvissa, joista tunnetuin on "Seitsemän vuotta Tiibetissä". Intian hallitus myönsi Denzongpalle Padma Shri -palkinnon vuonna 2003. Hän on voittanut myös kaksi Filmfare Awards -palkintoa.


title: Danny Denzongpa

text: Denzongpa on uskonnoltaan buddhalainen.


title: Since U Been Gone

text: Since U Been Gone on yhdysvaltalaisen pop rock-laulaja Kelly Clarksonin kappale hänen toiselta, Breakaway-studioalbumilta. Kappaleen tuottivat Max Martin sekä Lukasz "Dr. Luke" Gottwald ja sen julkaisi RCA Records albumin ensimmäisenä singlenä 16. marraskuuta 2004. Se on ylätempoinen pop rock ja power pop-kappale, joka sisältää sähköisen äänen sekoitusta hiljaisen ja äänekkään vaihtoehtorock-äänen välillä. Martin sanoitti kappaleen alun perin Pinkille tarkoitetuksi, mutta Pink ei innostunut kappaleesta. Tämän jälkeen se annettiin Hilary Duffille, mutta hän hylkäsi kappaleen koska hän ei pystynyt esittämään kappaleen korkeita nuotteja. Lopulta kappale annettiin Clarksonille sen jälkeen kun Clive Davis ehdotti sanoittajille kappaleen antamista hänelle. Clarkson päätti lisätä kappaleeseen raskaammat kitarat ja kovemmat rummut todettuaan demon sisältävän ilmeisen pop-soundin. Sanoituksellisesti kappale on kirjoitettu naisen näkökulmasta, jossa hän ilmaisee helpotuksen tunteen hänen levottoman suhteen loppumisen jälkeen.


title: Since U Been Gone

text: "Since U Been Gone" sai pääosin positiivisia vastaanottoja musiikkikriitikoilta, jotka pitivät kappaletta "Breakawayn" kohokohtana. Kriitikot pitivät sitä myös yhtenä vuosikymmenen parhaimmista popkappaleista. "Rolling Stone" listasi sen The 500 Greatest Songs of All Time-listan 482. sijalle vuonna 2010. "Since U Been Gone" oli kaupallinen menestys. Yhdysvalloissa se pääsi Billboard Hot 100-listan toiselle sijalle. Se saavutti Yhdysvaltain Pop 100-listan kärjen seitsemäksi peräkkäiseksi viikoksi. "Since U Been Gone" oli myös kansainvälinen menestys, päästen viiden parhaan joukkoon Itävallassa, Australiassa, Irlannissa, Alankomaissa sekä Isossa-Britanniassa. Se saavutti myös sijoituksia kymmenen parhaan joukossa Norjassa, Saksassa ja Sveitsissä.


title: Since U Been Gone

text: Clarkson esitti "Since U Been Gonen" vuoden 2005 MTV Video Music Awardsissa sekä vuoden 2006 BRIT Awardsissa. Se on ollut osa Clarksonin monien kiertueiden settilistoja. Kappaleeseen liittyvä musiikkivideon ohjasi Alex De Rakoff, jossa nähdään Clarkson tuhoamassa hänen ex-poikaystävänsä asuntoa. Musiikkivideo oli ehdolla kolmessa kategoriassa vuoden 2005 MTV Music Awardsissa, joista kahdessa se voitti, voittokategorioiden ollessa "Paras naisartistin musiikkivideo" ja "Paras pop-video". Grammy-palkintogaalassa kappale voitti kategoriassa "Paras naispuolinen poplauluesitys". "Since U Been Gonen" ovat coveroineet lukuisat artistit ja yhtyeet, joita ovat esimerkiksi Yhdysvaltalainen rock-yhtye A Day to Remember, indierokkari Ted Leo sekä kanadalainen indie rockbändi Tokyo Police Club.


title: Aarno Voipio

text: Aarno Veikko Voipio (18. elokuuta 1928 Helsinki – 11. helmikuuta 1990 Asikkala) oli Merentutkimuslaitoksen ylijohtaja 1975–1990, professori ja Itämeren suojelukomission pääsihteeri (1980–1984).


title: Aarno Voipio

text:
Voipion vanhemmat olivat teologian professori Aarni Voipio ja Elma Charlotta Soininen. Aarno Voipio kirjoitti ylioppilaaksi Helsingin suomalaisesta normaalilyseosta 1947. Hän valmistui Helsingin yliopistosta filosofian kandidaatiksi 1954, filosofian lisensiaatiksi 1958, ja filosofian tohtoriksi 1959. Hänen englanninkielinen väitöskirjansa (1958) oli otsikoitu "The kinetics of the decomposition of nitramide in aqueous solvent mixtures". Hän toimi Helsingin yliopiston fysikaalisen kemian dosenttina vuosina 1962–1970.
Hän aloitti työuransa Helsingin yliopiston kemian laitoksen assistenttina (1954–1959) ja tutki fysikaalista kemiaa. Vuodesta 1959 hän toimi Merentutkimuslaitoksella. Siellä hän oli ensin assistenttina vuodet 1959–1972, sitten yleisen meritieteen osaston johtaja (1972-1975) sekä lopulta ylijohtaja ja professori (1975–1990). Hän tutki poikkitieteellisesti ravinteiden ja haitallisten aineiden kulkeutumista ilmakehästä ja vesistöistä Itämereen ja sijoittumista sedimenttiin. Voipio kehitti kollegoineen tutkimusmenetelmiä merisedimenttien analysoimiseksi luotettavasti aikasarjojen avulla. Tutkimuksista julkaistiin Voipion toimittama ja osin laatima "The Baltic Sea" -niminen monografia (1981), josta aiheesta ilmestyi myöhemmin lyhyempi versio myös suomeksi ja ruotsiksi. Ylijohtajana Voipio kehitti Merentutkimuslaitosta aiempaa monipuolisemmaksi. Antarktis -sopimuksen astuttua voimaan 1984 laitos ryhtyi tutkimaan Eteläistä jäämerta. Hänen aikanaan otettiin myös käyttöön "Aranda" -tutkimusalus.


title: Aarno Voipio

text: Voipio toimi useissa eri alansa järjestöissä ja toimikunnissa. Hänellä oli merkittävä asema Itämeren suojelutyössä. Hän oli Suomenlahtitoimikunnan puheenjohtaja vuosina 1971–76, Itämeren väliaikaikaisen suojelukomission tieteellis-teknisen työryhmän puheenjohtaja (1975–1979) ja Itämeren suojelukomission ensimmäinen pääsihteeri (1980–1984).


title: Aarno Voipio

text:
Voipio päätoimitti Suomen Kemistilehteä vuosina 1964–1967. Hänen oma tieteellinen tuotantonsa käsittää tutkimuksia fysikaalisen kemian, merentutkimuksen ja vesiensuojelun alalta. Hän oli Suomalsien tiedeakatemian jäsen vuodesta 1976 ja Suomen tiedeseuran jäsen vuodesta 1980. Hänelle oli myönnetty Suomen Leijonan I luokan ritarimerkki.
Voipio menehtyi sairauskohtaukseen vain muutama kuukausi ennen kuin hänen oli määrä jäädä eläkkeelle. Voipion seuraaja Merentutkimuslaitoksen ylijohtajana oli Pentti Mälkki.


title: Aarno Voipio

text: Voipio tunnettiin kamarimusiikin ystävänä, joka soitti huilua. Hänen puolisonsa vuodesta 1952 oli Raija Hillervo Kivi-Koskinen (s. 1928).


title: Wicked Wonderland (kappale)

text: Wicked Wonderland on norjalaisen DJ-tuottaja Martin Tungevaagin kappale sekä hänen ensimmäinen hittikappale. Sen tuottivat Tungevaag yhdessä DJ-tuottaja Olly Hencen kanssa, joka on osa 3OLOGYa. Kappaleen sanat esittää Serena West, mutta häntä ei ole kirjattu mukanaolevaksi artistiksi. Kappale pääsi listoille yhteensä kymmenessä valtiossa, joista Itävallassa se saavutti singlelistan kärjen.


title: I’m Like a Bird

text: I’m Like a Bird on kanadalaisen laulaja-lauluntekijä Nelly Furtadon kappale. Sen sanoitti Furtado itse ja tuottivat Gerald Eaton sekä Brian West. Sen julkaisi DreamWorks Records artistin Whoa, Nelly!-debyyttialbumin ensimmäisenä singlenä 24. lokakuuta 2000.


title: I’m Like a Bird

text: Siitä tuli yksi vuoden 2001 menestyneimmistä singleistä, saavuttaen Kanadan singlelistan ensimmäisen, Australian ja Uuden-Seelannin singlelistojen toisen, Iso-Britannian listan viidennen, sekä Yhdysvaltain singlelistan yhdeksännen sijan.


title: I’m Like a Bird

text: Kappale sai erittäin positiivisia vastaanottoja musiikkikriitikoilta, jotka kehuivat Furtadon lauluesitystä sekä kappaleen valtuuttavia sanoja, jonka yhteydessä siitä muodostui myös yksi vuoden 2001 ylistetyimmistä kappaleista kriitikkojen keskuudessa. Monet kuvailevat sitä myös hänen nimikkokappaleeksi; Furtado kommentoi itse että "On yksi yksinkertainen asia mitä rakastan" ja "se on minun vapauden kappale". Kappale oli ehdolla Grammy-palkintogaalassa kategoriassa "Vuoden Grammy-kappale" ja voitti kategoriassa "Paras naisartistin poplauluesitys", tehden Furtadosta ensimmäisen naisartistin joka voittaa palkinnon debyyttisinglellään sitten Mariah Careyn joka saavutti vastaavan kymmenen vuotta ennen Furtadon saavutusta. Kappale voitti myös Juno-palkinnon kategoriassa "Vuoden single".


title: Peroksihapot

text: Peroksihapot eli perkarboksyylihapot tai perhapot ovat orgaanisia yhdisteitä, jotka sisältävät tunnusomaisen funktionaalisen ryhmän RCOOOH. Ne ovat siis yksi orgaanisten peroksidien luokka. Monet peroksihapot ovat voimakkaita hapettimia. Niitä käytetään muun muassa synteettisen orgaanisien kemian reaktioissa, desinfiointiaineina ja valkaisureagensseina.


title: Peroksihapot

text: Huoneenlämpötilassa pienimolekyyliset alifaattiset peroksihapot ovat nestemäisiä yhdisteitä ja pitempiketjuiset alifaattiset ja aromaattiset peroksihapot ovat kiinteitä aineita. Monille lyhytketjuisille peroksihapoille on tunnusomaista hyvä vesiliukoisuus. Pitempiketjuiset ja aromaattiset perkarboksyylihapot liukenevat veteen huonommin. Kiinteässä olomuodossa perkarboksyylihapot muodostavat toisiinsa vetysitoutuneita dimeerejä. Perkarboksyylihapot ovat hyvin heikkoja happoja, heikompia kuin vastaavat karboksyylihapot. Niiden tyypillinen pK-arvo on 7–10. Karboksyylihappoja alhaisempi happamuus selittyy sillä, että perkarboksyylihapoista muodostuva perkarboksylaatti-ioni ei ole samalla tavoin resonanssimuotojen stabiloima kuin karboksylaatti-ioni on.


title: Peroksihapot

text: Monet perkarboksyylihapot ovat erittäin voimakkaita hapettimia ja reagoivat helposti ja voivat hajota pitkiä aikoja säilytettäessä. Hajoaminen voi tapahtua joko radikaalimekasnimilla, jolloin muodostuu alkoholeja tai yhtäaikaisprosessina, jolloin niistä muodostuu karboksyylihappoja. Molekyylimassaltaan suuret peroksihapot ovat pienimolekyylimassaisia yhdisteitä pysyvämpiä. Peroksihapot kykenevät hapettamaan muun muassa tioeetterit sulfoksideiksi tai sulfoneiksi, amiinit amiinioksideiksi, aromaattiset hiilivedyt fenoleiksi, fenolit kinoneiksi, alkeenit epoksideiksi ja ketonit estereiksi (Baeyer–Villiger-reaktio).


title: Peroksihapot

text: Peroksihappoja voidaan valmistaa usealla eri tavalla hapettamalla joko karboksyylihappoja, happoanhydridejä tai niiden johdannaisia. tyypillisin käytetty hapetin on vetyperoksidi happamissa olosuhteissa. Muita tapoja ovat esimerkiksi aldehydien auto-oksidaatio, esterien hapetus peroksidien avulla tai karboksyylihappojen hapettaminen otsonilla.


title: Michael Zorc

text: Michael Zorc (s. 25. elokuuta 1962 Dortmund) on saksalainen uransa jo päättänyt jalkapalloilija. Hän toimii nykyisin Bundesliiga-seura Borussia Dortmundin urheilutoimenjohtajana. 183 senttimetriä pitkän oikeajalkaisen Zorcin pelipaikka oli puolustava keskikenttäpelaaja.


title: Michael Zorc

text: Zorc edusti koko ammattilaisuransa samaa seuraa, Borussia Dortmundia. Hän pelasi seuran paidassa vuodesta 1981 vuoteen 1998 asti. Suurimpia Zorcin saavuttamia menestyksiä ovat muun muassa Mestareiden liigan voitto kaudella 1996-1997, kaksi Bundesliigan mestaruutta kausilla 1994-1995 ja 1995-1996 sekä Intercontinental Cup vuonna 1997 ja DFB-Pokal kaudella 1988-1989. Zorc pelasi Dortmundin paidassa 463 Bundesliiga-ottelua viimeistellen 131 maalia. Lopetettuaan vuonna 1998 Zorcista tuli vielä samana vuonna Dortmundin urheilutoimenjohtaja, jossa roolissa hän on voittanut kolmesti Saksan mestaruuden. Zorc toimii tuossa roolissa yhä.


title: Michael Zorc

text: Zorc pelasi Länsi-Saksan nuorten maajoukkueissa ja on pelannut myös sen B-maajoukkueessa. Saksan jalkapallomaajoukkueessa Zorc pelasi seitsemän ottelua vuosina 1992-1993, mutta ei ollut joukkueen kokoonpanossa MM- tai EM-kilpailuissa.


title: Ängesön-Bergön

text: Ängesön-Bergön on 5,3 neliökilometrin kokoinen saari Kemiönsaaren kunnan Hiittisten saaristossa. Saarella asuu ympärivuotisesti yhdeksän asukasta.


title: Ängesön-Bergön

text: Ängensön-Bergön muodostuu kahdesta yhteenkasvaneesta saaresta, joiden ympärillä on useita pieniä saaria. Kapea salmi erottaa saaren asutusta Vänoxan saaresta. Ängensön-Bergönin pohjoisosassa on Bergön kylä jossa on kolme asuintaloa.


title: Tomi Ikonen

text: Tomi Ikonen (s. 7. toukokuuta 1983) on suomalainen salibandymaalivahti, joka edustaa Salibandyliigassa pelaavaa Esport Oilersia. Ikosen kasvattajaseura on vantaalainen AC HaKi. Ikonen on 193 senttimetriä pitkä ja painaa 95 kilogrammaa. Hän lyö vasemmalta.


title: Tomi Ikonen

text: Aiemmin Ikonen on edustanut liigaseuroista muun muassa Classicia ja Tapanilan Erää. Nuorempana Ikonen pelasi myös jääkiekkoa (Sapko, Shakers, KJT). Hän kuului Suomen salibandymaajoukkueeseen vuoden 2014 MM-kisoissa Göteborgissa, joissa hän pelasi kuusi ottelua ja saavutti MM-hopeaa.


title: Tomi Ikonen

text: Ikonen työskentelee siviiliammatissaan kirvesmiehenä.


title: Risto Töllikkö

text: Risto Töllikkö (s. 3. heinäkuuta 1991) on suomalainen salibandyn pelaaja, joka edustaa Salibandyliigassa pelaavaa Esport Oilersia. Töllikkö on pelipaikaltaan puolustaja. Töllikkö lyö vasemmalta ja hän on 181 senttimetriä pitkä. Hän on edustanut liigassa vain NST:tä, mutta hänen kasvattajaseuransa on Taipalsaaren Kisa. Töllikkö kuuluu myös Suomen salibandymaajoukkueeseen. Hän pelasi siinä vuoden 2014 MM-kisoissa Göteborgissa, jossa hän saavutti hopeaa tehden muun muassa Suomen 2-0 -johtomaalin finaalissa Ruotsia vastaan. Suomi hävisi tuon ottelun lopulta 2-3.


title: Risto Töllikkö

text: Hänen sisarensa Anni Mukala (o.s. Töllikkö) on pelannut naisten liigassa ja tyttöjen maajoukkueessa.


title: Denis Ten

text: Denis Jurjevitš Ten (; 13. kesäkuuta 1993 Almaty – 19. heinäkuuta 2018 Almaty) oli kazakstanilainen taitoluistelija ja olympiamitalisti. Hänen valmentajinaan toimivat muun muassa Frank Carroll ja Nikolai Morozov ja koreografeinaan Lori Nichol ja David Wilson. Ten voitti yksinluistelun olympiapronssia vuoden 2014 talviolympialaisissa Sotšissa pistein 255,10. Näin hänestä tuli historian ensimmäinen kazakstanilainen taitoluistelun olympiamitalisti. Ten saavutti myös kaksi MM-mitalia, hopeaa Lontoosta vuonna 2013 ja pronssia Shanghaista vuonna 2015, ja voitti kultaa kotimaassaan järjetyissä Aasian talvikisoissa vuonna 2011. Tenin ennätyspisteet olivat vuonna 2015 luistellut 289,46. Hän oli 168 senttimetriä pitkä.


title: Denis Ten

text: Ten kuoli 25-vuotiaana heinäkuussa 2018 jouduttuaan puukotetuksi kotikaupungissaan Almatyssa.


title: Ossi Kanervo

text: Ossi Kanervo (s. 23. marraskuuta 1987 Oulu on suomalainen jäätanssija. Hänen parinaan luisteli Henna Lindholm ja aikaisemmin myös Janna Hujanen. Kanervo edustaa Helsinki SC:tä. Lindholmin kanssa hän voitti vuonna 2012 Pohjoismaiden mestaruuden, vuonna 2014 Bavarian Open -pronssia sekä kolme Suomen-mestaruutta vuosina 2011, 2012 ja 2014. Heidän valmentajanaan toimi italialainen olympiamitalisti Maurizio Margaglio. Kanervo ja Lindholm osallistuivat kaksiin MM-kilpailuihin. Kanervo voitti myös yhden Suomen-mestaruuden entisen parinsa Janna Hujasen kanssa. Kanervo on 173 senttimetriä pitkä.


title: Ossi Kanervo

text: Kanervo ja Lindholm lopettivat luistelu-uransa keväällä 2015.


title: Tyler Blackburn

text: Tyler Jordon Blackburn (s. 12. lokakuuta 1986 Burbank, Kalifornia) on yhdysvaltalainen näyttelijä, joka tunnetaan parhaiten roolistaan Caleb Riversinä nuorten draamasarjassa "Valehtelevat viettelijät". Hän oli aluksi sarjassa vierailijana, mutta kolmannella tuotantokaudella Caleb on jo vakiohahmo. Lisäksi hän esiintyi sarjan spin-offissa "Ravenswoodissa". Blackburn näytteli myös Iania "Päivien viemää" -sarjassa.


title: Petaluma

text: Petaluma on kaupunki Sonoman piirikunnassa Kaliforniassa Yhdysvalloissa. Kaupungissa asui vuoden 2010 väestönlaskennassa 57 941 ihmistä.


title: Ekojärvi (Sastamala)

text: Ekojärvi on Pirkanmaalla Sastamalan Ekojärven kylässä sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Ekojoen valuma-alueesta, jonka laskujoki Ekojoki laskee Evonlahdessa Rautaveteen Ekossa.


title: Ekojärvi (Sastamala)

text: Järven pinta-ala on 102 hehtaaria ja sen pituus on 2,0 kilometriä ja leveys 750 metriä. Siihen laskee Marjasuolta ja Marjasuonmaalta suo-ojia. Järven luusua sijaitsee järven länsirannalla, josta saa alkuunsa 10 kilometriä pitkä Ekojokena päättyvä laskuoja. Laskuojan nimi on aluksi Ekojärvenkanava ja Ekojärvenholvi, muuttuu sitten alempana Lamminojaksi, Harjastenojaksi ja Stormin jälkeen Ekojoeksi.


title: Ekojärvi (Sastamala)

text: Järven rantaviiva on 6,8 kilometriä pitkä ja ranta on avosuota ja luhtaa, vaikka ympäristö on pääosin moreeni- ja kalliopohjaista metsämaastoa. Suurin saari on Selkäsaari, joka on 90 metriä pitkä. Järvestä on saanut nimensä Ekojärven kylä, jonka tiloja on järven ympärillä. Loma-asuntoja on soisten rantojen takia vain muutama.


title: Ekojärvi (Sastamala)

text: Ekojärven Natura-alueen omistaa Suomen valtio ja sitä hallinnoi Metsähallitus. Siihen kuuluu matalavetinen Ekojärvi ja sen rannat. Karhunkalliolle on rakennettu lintutorni ja nuotiopaikka. Järvi on arvokas lintujärvi.


title: Ekojärvi (Sastamala)

text: Ennen Ekojärven vedenpinnan korkeuden alentamista järvessä oli runsaasti kalaa. Järvellä oli kalamaja, missä kauempaakin tulleet kalastajat majoittautuivat, kun tultiin syyskalastamaan. Läheisessä Ekojärven kylässä tarvittiin lisää niittyjä, joita muodostettiin alentamalla Ekojärven pintaa.


title: Ekojärvi (Sastamala)

text: Vuonna 1865 talollinen Wilhelm Johansson ja kumppanit pyysivät järjestämään katsemuksen tulevaa järvenlaskua varten. Asia vedettiin kuitenkin takaisin ja vasta vuonna 1873 talollisen Punto Karl Gustafssonin hakemus järven kuivattamiseksi hyväksyttiin. Ensimmäisessä hakemuksessa kohteena olivat myös vierekkäiset Ojalammi ja Paskolammi. Vuonna 1875 järven pintaa alennettiin ilman valtionapua. Järven vedenpintaa laskettiin syventämällä järvestä lähtevää ojaa. Avuksi saatiin suuri nosturi, jolla painavaa kiveä ja maata voitiin nostaa. Nosturin avustamana valmistui noin kilometrin verran holvattua kanavaa, joka kulkee edelleen maan alla. Kuivatuksella pyrittiin lisäämään heinäntuotantoa, mikä onnistui hyvin. Rannoilla oli kymmeniä latoja, joista vesijättöyhtiö möi "järvisheinälotteja" eniten tarjoaville.


title: Ekojärvi (Sastamala)

text: Vuoden 1927 vesijätön jako osakkaiden kesken selvittää hyvin, paljonko järvenpohjaa paljastui. Kartan mukaan entisen järven lahdista Läpänlahti, Pirttilashti, Rappari, Vehkalahti, Kolkunperä, Mustalahti ja Särkilahti maatuivat ja saaret Rukku (iso?) ja Piukku (pieni?) maatuivat rantaan kiinni. Nykykartassa suuremman saaren nimeksi on merkitty Piukku. Saaren taakse oli jäänyt syvä lahti, mutta nykyään lahti on lähes kasvanut umpeen.


title: Ekojärvi (Sastamala)

text: Vesijättömaata kertyi vuonna 1927 jaettavaksi 78 hehtaaria niittyjä, 26 hehtaaria metsämaata ja 129 hehtaaria avovettä. Jakoalue oli vuonna 1878 paalutettu monikulmainen alue, joka seurasi järven rantoja.


title: Simon bar Kokhba

text: Simon bar Kokhba () (k. 135) oli juutalaisten johtaja vuonna 132 alkaneessa toisessa juutalaissodassa eli "Bar Kokhban kapinassa" roomalaisia vastaan. Hän perusti lyhytaikaiseksi jääneen itsenäisen juutalaisvaltion, jota hän johti kolme vuotta käyttäen arvonimeä "nasi". Roomalaiset kukistivat hänen valtakuntansa vuonna 135 kaksi ja puoli vuotta kestäneen sodan jälkeen.


title: Simon bar Kokhba

text: Murraban luolasta vuonna 1952 löydetyt, Simonin itse kirjoittamat kirjeet osoittavat hänen alkuperäisen nimensä olleen Simeon bar Koseba (), Bar Koseva () tai Ben Koseva (. Tämä viittaa siihen, että joko hänen isänsä tai syntymäpaikkansa nimi oli Kosevah.


title: Simon bar Kokhba

text: Juutalainen oppinut rabbi Akiba julisti Simonin Messiaaksi ja antoi tälle lisänimen "Bar Kokhba", joka merkitsee aramean kielellä "Tähden poikaa." Nimi viittasi "tähtiprofetian" nimellä tunnettuun Neljännen Mooseksen kirjan katkelmaan:


title: Simon bar Kokhba

text: Ensimmäisessä juutalaissodassa vuosina 66–73 roomalaiset olivat saaneet aikaan laajaa hävitystä. Jerusalem ja sen temppeli olivat tuhoutuneet, miljoona juutalaista saanut surmansa ja monet paenneet maasta, mutta Palestiinan maaseudulla asui yhä suuri joukko juutalaisia. Myöhemminkin monet Rooman keisarien määräykset herättivät juutalaisten keskuudessa kapinamielialaa, ja kun keisari Hadrianus lopulta kielsi ympärileikkauksen, juutalaiset nousivatkin uudestaan kapinaan. Eusebiuksen "Chronicon" -teoksen mukaan, joka on säilynyt Hieronymuksen muokkaamassa muodossa, kapina puhkesi Hadrianuksen hallitsijakauden 16. vuotena, joka vastasi 227. olympiadin neljättä vuotta. Roomalaisten nimittämänä Juudean kuvernöörinä toimi tuolloin Timeus Rufus, josta juutalaiset käyttivät nimitystä "Tyrannus Rufus". Hadrianus lähetti armeijan kukistamaan kapinan. Bar Kokhba, joka johti vastarintaa, rankaisi jokaista juutalaista, joka kieltäytyi liittymästä hänen joukkoihinsa. Kaksi ja puoli vuotta myöhemmin sota päättyi. Tällöin keisari Hadrianus kielsi juutalaisilta pääsyn Jerusalemiin, jonka paikalle rakennettiin roomalainen kaupunki Aelia Capitolina.


title: Simon bar Kokhba

text: Juutalaisten toinen kapina puhkesi 60 vuotta ensimmäisen kapinan kukistamisen jälkeen, ja sen aikana perustettiin kolme vuotta kestänyt itsenäinen valtio. Monet juutalaiset uskoivat kauan kaivatun messiaanisen ajan vihdoin koittaneen. Innostus oli kuitenkin lyhytaikainen, sillä lyhyen menestyksellisen kauden jälkeen Rooman legioonat kukistivat kapinat.


title: Simon bar Kokhba

text: Kapinan alkuvaiheessa roomalaiset kärsivät pahoja takaiskuja, kun juutalaiset yhdistivät voimansa, toisin kuin ensimmäisessä juutalaissodassa, jonka aikana Flaviuksen Josephuksen mukaan kolme erillistä juutalaista armeijaa olivat taistelleet keskenäänkin Temppelivuoresta kolmen viikon ajan sen jälkeen, kun roomalaiset olivat murtaneet Jerusalemin muurit ja tunkeutuivat taistellen kaupungin keskustaan. Jäätyään toisen juutalaissodan alkuvaiheessa alakynteen roomalaiset noudattivat poltetun maan taktiikkaa saadakseen vähitellen nujerretuksi juutalaisten taistelutahdon.


title: Simon bar Kokhba

text: Sodan loppuvaiheessa, kun Jerusalem oli jo raunioina, Bar Kokhba pakeni Beet-Teerin linnoitukseen ja johti sotatoimia sieltä käsin. Sen roomalaiset saivat valloitetuksi vasta, kun sota oli jatkanut kolme ja puoli vuotta, ja silloin he surmasivat kaikki sen puolustajat lukuun ottamatta yhtä nuorukaista, Simeon ben Gamielia. Rabbi Johanan kertoi verilöylystä myöhemmin seuraavasti: "Kolmensadan lapsen aivot löydettiin yhden kiven päältä, minkä lisäksi Beet-Teeristä löydettiin kolmesataa koria täynnä tefillinien jäännöksiä, joita kuhunkin koriin mahtuu kolme mittaa" (noin 28 litraa). Simon Gamlielin mukaan Beet-Teerissä oli viisisataa koulua, joista pienimmässäkin oli kolmesataa oppilasta. Heillä oli tapana sanoa: "Jos vihollinen joskus tulee luoksemme, seivästämme heidät näillä metallisella tangolla [joita käytettiin kirjainten osoittamiseen pyhistä teksteistä]". Cassius Dion mukaan sotatoimissa surmattiin kaikkiaan 580 000 juutalaista, 50 linnoitettua kaupunkia ja 985 kylää hävitettiin maan tasalle, kun taas niitä, jotka tuhoutuivat nälänhädän, sairauksien tai tulipalojen vuoksi, ei voitu laskeakaan. Mutta roomalaisetkin olivat kärsineet sodassa niin suuria menetyksiä, että keisari Hadrianus päätti jättää senaatille lähettämästään tiedonannosta pois sellaisiin tavallisesti kuuluneet sanat: "Jos te ja lapsemme voitte hyvin, kaikki on hyvin. Minä ja sotaväki voimme hyvin."


title: Simon bar Kokhba

text:
Sodan jälkeen Hadrianus yhdisti aikaisemmat Juudean, Galilean ja Samarian hallintoalueet uudeksi provinssiksi nimeltä Syria Palaestina, mitä on yleisesti pidetty merkkinä, että hän yritti lopullisesti katkaista juutalaisten yhteydet maahan.
Viime vuosikymmeninä kapinasta on saatu uutta tietoa, kun Kirjeiden luolasta läheltä Kuolluttamerta on löydetty kirjekokoelmia, joista osa mahdollisesti on Bar Kokhban itse kirjoittamia. Kirjeet ovat nykyisin nähtävissä Israelin museossa.